Mitovi, legende i činjenice o nepostojećoj političkoj opoziciji u Srbiji\nVođe bez morala i milioni bez ideala\nIma li danas opozicije u Srbiji, u šta se pretvorila opozicija iz devedesetih godina, kako je stvoreno višepartijsko jednoumlje i zbog čega je londonski dnevnik Gardijan sukob između ondašnjih opozicionara a današnjih vlastodržaca nazvao sukobom dva kapitalistička kampa koji se bore za novac i vlast i slažu se samo oko ideje rasprodaje državne imovine, zašto danas političari ne protestuju sa radnicima i kako se desilo jedinstvo partijskih programa svih stranaka u parlamentu...\nTokom vladavine Slobodana Miloševića, više od milion ljudi je predstavljalo opoziciju ondašnjem režimu, direktno učestvujući u radu političkih stranaka. Još dva miliona građana Srbije posredno je bilo uključeno u borbu za svrgavanje tadašnjih vlastodržaca.\nU isto vreme, na biračkim spiskovima je bilo nešto više od 7 miliona punoletnih stanovnika sa pravom glasa, pa je na taj način bilo jasno da je tadašnja opozicija imala tvrdo uporište kod barem polovine onih koji odlučuju o političkoj sudbini zemlje.\nKakva je to snaga bila, dovoljno govori podatak da je samo Srpski pokret obnove, tadašnja najjača opoziciona stranka, imala 800.000 aktivnih članova, da je, recimo, gradski odbor te stranke u Kragujevcu u jednom trenutku imao čak 3.000 članova, te da je Demokratska stranka, kao druga po snazi, kasnije proizvela više manjih stranaka koje su uticale na dalje političke prilike u Srbiji (Demokratska stranka Srbije, Demohrišćanska stranka, Srpska liberalna stranka...), mada je to nije učinilo ni slabijom ni manje ambicioznom u rušenju tadašnjeg režima.\nZašto onda današnja politička scena u Srbiji nema opoziciju, uprkos tome što je isto tako potrebna kao i za vreme prethodnog režima? Zašto u državi koja je proglasila demokratsko društvo svojim krajnjim ciljem, nikako ne može biti formirana ozbiljna opozicija i koji su razlozi tome?\nKako je moguće da je prevrat od 5. oktobra 2000. godine, u organizaciji vojno-policijskih snaga (podsetimo da je privatna američka obaveštajna agencija Stratfor procenila još 18. avgusta 1999. godine da je "...jugoslovenska opozicija priznala da je bespomoćna u zbacivanju Miloševića bez participacije bar dela jugoslovenskog bezbedonosnog aparata" ) i uz statiranje već namučenog naroda, skoro proglašen svršenim poslom nakon koga je prestala svaka potreba za kritičkim razmišljanjem o onima koji su preuzeli vladavinu državom?\nKo je danas spreman i ko ima hrabrosti da pozove građane na građansku neposlušnost, kao u vreme vladavine Slobodana Miloševića, mada motiva za to ima na pretek?\nAko je tačno da je takvu akciju, po pravilu nekažnjeno, mogao da sprovede svaki opozicioni vođa iz devedesetih godina, a da to danas ne može niko jer će se na njega sručiti sav policijsko-pravosudni aparat, onda je deo odgovora na ovakva pitanja savršeno jasan.\nItalijanski dnevni list Il Manifesto pisao je u maju 1999. godine (od 5. avgusta 1999) kako vođa srpske opozicije Vuk Drašković nije protiv toga da vodeće figure Miloševićeve Socijalističke partije budu u nekoj budućoj prelaznoj vladi, pa je lucidni autor zaključio "da opozicija i Miloševićev režim imaju zajedničku nit".\nKoliko je tadašnja opozicija bila razjedinjena, koliko je bila zaokupljena podelom vlasti i novca, najbolje govori podatak da je u jednom od poslednjih velikih protesta protiv Slobodana Miloševića uoči njegovog konačnog pada, tadašnji gospodar trgova Vuk Drašković, više puta najavljivao svoje odsustvo i svoje prisustvo na uličnim manifestacijama, pojavljujući se, ipak, u poslednjem trenutku. Svi tadašnji strani posmatrači jednodušno su zaključili da je u pitanju proizvod njegovog dvoumljenja: da li da se vrati u vladu "nacionalnog jedinstva" ili ne, zaključujući da je Drašković oportunista "...koji ide kud god ga vetar nanese". Kad se konačno pojavio, bio je izviždan, a masa mu je skandirala: "Izdaja!", i "Vuče, odlazi!"\nNo, bio je to samo vrh ledenog brega. Prethodno su sve zapadne obaveštajne službe, počev od američkih, nemačkih i britanskih, složno odabrale Zorana Đinđića i Vojislava Koštunicukao nove ličnosti koje će se suprotstaviti režimu Slobodana Miloševića, odbacujući Draškovića kao neuspeo projekat i kao nepouzdanu ličnost.\nBritanski dnevni list Gardijan je takođe tokom 1999. godine objavio rezultate svoje ankete u Srbiji, pa je utvrdio da je preko 70 odsto srpske populacije bilo za to da Milošević ode u istoriju, ali da u isto vreme 40 odsto ne veruje opozicionom pokretu.\nGardijan je još tada objasnio razloge postojanja opozicije u Srbiji, a borbu ondašnje srpske opozicije i Slobodana Miloševića, video je kao "borbu dva kapitalistička kampa" u kojoj se zavađene strane slažu samo oko toga da ekonomiju treba privatizovati, ali se ne slažu kako ona treba da bude privatizovana, te da će "... oba kampa naterati radnike da snose posledice. Opozicija se krije iza kamuflaže demokratije, ali u stvarnosti štiti interese svetskog kapitalizma, ne baš proslavljenog po demokratiji kada je u pitanju zaštita njegovih fundamentalnih ekonomskih interesa".\nGardijan o namerama političke opozicije u Srbiji govori skoro proročki:\n"...Oni žele reforme, zapravo, privatizaciju, što bržu, i žele da očiste put njihovim sponzorima sa Zapada. Nijedan od ova dva puta ne nudi rešenje radnicima i mladima u Srbiji. U oba slučaja će mase patiti dok se bogatstvo koje stvaraju svojim radom pljačka od strane nastajućih bogataša i bivših neostaljinističkih birokrata."\nDanas, na kraju prve decenije petooktobarskog prevrata, treba se setiti primera privatizacije srpske državne imovine tokom vladavine Slobodana Miloševića, kad su Telekom Italija i OTE iz Grčke platili oko 1 milijardu dolara da bi kupili udeo od 49 odsto srpskog Telekoma, te prve privatizacije cementare u Beočinu iz 1988. godine koja je zvanično prodata britanskim i francuskim investitorima.\nTreba se setiti i toga da je Pančevačka petrohemijska industrija, procenjena na milijardu ondašnjih nemačkih maraka, trebalo da ide na Londonsku berzu pre nego što je bombardovanje počelo, te da su državne šećerane takođe zvanično prodate stranim investitorima.\nAko je sve bilo tako, a činjenice nepobitno govore da jeste, onda je režim Slobodana Miloševića uz pomoć"stranog faktora" sam sebi prodavao državnu imovinu, ili makar njene delove.\nTaj "strani faktor", udružen sa domaćim, ponovo se pojavljuje kao kupac, uglavnom iste imovine, čim je bivša opozicija postala vlast. Naravno, dojučerašnja vlastohlepna opozicija takođe je naplatila ove nove aranžmane, pa je i ona sebi doznačila milijarde dolara, ali u vidu poklona na ime prvoboračkih zasluga.\nNovostvorena bogataška elita koja je u režimu Slobodana Miloševića napravila pare, tokom devedesetih godina počela je da "ulaže u budućnost"finansiranjem tadašnje opozicije, prevashodno Demokratske stranke (Srpski pokret obnove je, osvojivši na lokalnim izborima Beograd i neke druge gradove, prešao na "samofinansiranje").\nPotkupljivanjem tadašnje opozicije, stvorena je baza za kontinuitet biblijske pljačke koja je zadesila Srbiju. Istovremeno, stvoren je pakt o nenapadanju sa Miloševićevim bogatašima koji traje do današnjih dana, te je obezbeđeno i ćutanje javnosti kao "garant mira", i prećutna saglasnost oko toga da opozicija više ne treba da postoji.\nNa taj način je počela epoha nezapamćene anarhije, samovlašća, divljeg galopa ka svemu što ima bilo kakvu materijalnu vrednost, a mit o idealima i snazi političke opozicije u Srbiji potpuno je sahranjen.\nOdluke novog politbiroa\nTakozvana demokratska opozicija Srbije, kasnije pretvorena u privremenu političku koaliciju pod imenom DOS, preuzela je apsolutnu vlast u Srbiji nakon izbora u jesen 2000. godine, i opravdanih protesta povodom krađe glasova od strane dotadašnje vladajuće Socijalističke partije Srbije, udružene sa Jugoslovenskom levicom.\nPreuzimanje celokupnog državnog aparata od strane dojučerašnje opozicije, bio je poseban izazov za nekoga ko je više od jedne decenije gledao kako veliki novac teče u rukama režimske falange Slobodana Miloševića.\nOnako kako je Miloš Obrenović preuzeo vlast od Turaka u Srbiji, tako je i koalicija DOS preuzela vlast od Miloševićevih sledbenika: sačuvala je onaj isti državni poredak, načinila neke potrebne promene kako bi se predstavila kao istinski tumač izvornih demokratskih principa, a onda krenula u surovu pljačku.\nVeć prvim odlukama nove vlade Srbije, posle podele ministarskih mandata, bilo je jasno da je počela sumanuta trka u naplati "revolucije".\nDa je članovima nove političke koalicije prioritet bio pljačka a ne istinske promene u društvu, takođe je odmah bilo jasno.\nMasovni ulazak članova pobedničke koalicije i njihovih rođaka, prijatelja i ljubavnica u sve Vladine i nevladine institucije, podrazumevao je i potrebu za njihovim stambenim i finansijskim zbrinjavanjem.\nPoučeni prethodnim iskustvom iz devedesetih godina kad su Srpski pokret obnove i Demokratska strankamasovno delili poslovne prostore, stanove, radna mesta i novac nakon osvajanja vlasti u većim gradovima, nova koalicija DOSpostupa na isti način, ali na mnogo širem frontu. U stvari, rasprodaja velikih proizvodnih sistema tek je bila na vidiku, a s njom i velika zarada u izgledu.\nPrvim talasom privatizacije onoga što je bilo najlakše prodati (cementare, pivare i sl.), državni budžet je naglo uvećan, pa je sva državna birokratija i oni koji su u njenoj milosti, odmah osetila moć novca.\nPlate u javnim preduzećima i sličnom "povlašćenom sektoru" uvećane su do čudovišnih razmera. Direktori i članovi upravnih odbora određivali su sebi godišnje apanaže između 40.000 i 150.000 evra, ali i specijalne novčane nagrade za "uspešno poslovanje preduzeća" ili "lična dostignuća".\nGodinama niko nije pominjao ova skandalozno velika primanja, sve dok gubitničko krilo bivše opozicije nije krenulo da u medijima otkriva koliko je ko zaplenio, oteo ili odredio.\nNizali su se novinski naslovi o primanju enormnih plata u Naftnoj industriji Srbije, Aerodromu Beograd, Elektrodistribuciji i drugim javnim preduzećima...\nPriča o tome kako je dojučerašnja opozicija sebi obezbedila sigurnu budućnost i u slučaju političkog gubitništva, postajala je sve jasnija.\nBivši opozicionari a sadašnji vlastodršci, za razliku od režima Slobodana Miloševića, danas imaju iskustvo više: odlično znaju da ih svaka konstruktivna opozicija može brzo i lako smeniti. Argumenata za to ima više nego dovoljno.\nVeliki broj ministara iz svih posleoktobarskih vlada, mogao bi bez problema da sedne na optuženičku klupu, ili makar pred neku parlamentarnu komisiju ili anketni odbor. Ali, skoro je nemoguće da će se to desiti, sve dok traju uzajamne ucene prljavim vešom protivnika.\nZbog svega toga, koalicione kolovođe na čelu sa Demokratskom strankom, kao najodgovornijom za ono što se u današnjem srpskom političkom pozorištu dešava, potrudile su se da opozicije u Srbiji uopšte ne bude! Zarobljavanje medija, postavljanje podobnih i proverenih urednika na televizijama sa nacionalnom frekvencijom i u visokotiražnoj štampi, praktično ometa stvaranje suprotnog mišljenja u javnosti i formiranje masovnije vanparlamentarne opozicije koja bi povela mase za novom političkom idejom.\nNeverovatno zvuči da je u Iranu 2009. godine opozicija izašla na ulice, sukobila se sa vladajućim režimom. Takođe je neverovatno da je narod u Teheranu zajedno sa opozicionim vođama uopšte imao hrabrosti da to učini, jer pred sobom ima totalitarni režim i verski ekstremizam.\nU Srbiji 2009. godine ne postoje zastupnici kritičke misli, oni koji bi javno suprotstavili svoje mišljenje Borisu Tadiću, Mlađanu Dinkiću, Vuku Jeremiću, Tomici Milosavljeviću, Nebojši Bradiću, Slobodanu Milosavljeviću, Mirku Cvetkoviću, Snežani Malović i drugim ličnostima koje odlučuju o kvalitetu života građana i njihovoj perspektivi. A imali bi šta da kažu, samo da hoće, da znaju, i da, konačno, imaju gde da to saopšte. Jer, deset godina pravdanja demokratske pljačke, deset godina naricanja nad problemom opstrukcije parlamenta od strane nerazumnih i primitivnih poslanika jedne stranke, deset godina teških prevara, sasvim su dovoljan motiv da im neko dovoljno hrabar kaže "Dosta!".\nU poslednjih deset godina desilo se mirno odvajanje Crne Gore od Srbije, dogodilo se protivustavno proglašenje nezavisnosti Kosova, tri puta je zvanično promenjeno ime države (Savezna Republika Jugoslavija, Državna zajednica Srbija i Crna Gora, Republika Srbija), ali jedni te isti predstavnici takozvane srpske političke elite i dalje pričaju priče o milijardama dolara investicija "u najperspektivnijoj zemlji za ulaganje", "stabilnom putu ka Evropskoj uniji", "borbi protiv korupcije u kojoj niko neće biti pošteđen", "borbi protiv monopolskog ponašanja", "borbi protiv sukoba interesa", "trasiranju evropskog puta", "pravilnom čitanju mape puta prema Evropskoj uniji", i o svemu čega u realnom životu uglavnom nema.\nPrava, istinska opozicija bi morala da kaže bolne istine: stranih ulaganja u Srbiji odavno nema, a dosadašnja ulaganja su u velikom broju slučajeva bila uslovljena plaćanjem velikih provizija političkim strankama i pojedincima koji mimo zakona donose odluke o životu u Srbiji. Ozbiljna i kvalitetna opozicija bi narodu saopštila da jeMeđunarodni monetarni fond prihvatio Kosovo kao činjenicu, da je Makedonija još pre nekoliko godina potpisala Sporazum o stabilizaciji i pridruživanjusa Evropskom unijom, a da Srbija to neće moći sve dok Holandijabude tako htela.\nPrava opozicija bi pozvala predsednika Tadića da objasni svoje protivustavno ponašanje, kad je umesto direktora policije najavio hapšenja korumpiranih gradonačelnika, pa "za primer" poslao u zatvor sitnu ribu, predsednika male aranđelovačke opštine, člana Srpske radikalne stranke, i to pod izgovorom da je "oštetio budžet". Takva opozicija bi znala da pita Tadića da li je sposoban, kao u slučaju sa marginalcem iz Aranđelovca, da tako postupi i sa članovima svoje koalicije za koje je upravo on kazao da su u korupciji do guše!\nKonačno, prava opozicija bi našla mnogo originalnih načina da se naruga licemerju sadašnjih vlastodržaca, isto kao što su ti vlastodršci znali da se duhovito narugaju režimu protiv koga su se nekada borili.\nOtkako je Savez komunista otišao u istoriju zajedno sa socijalističkom Jugoslavijom, novo društveno uređenje u Srbiji se zove "parlamentarna demokratija". To podrazumeva višepartijski sistem, a on takođe podrazumeva postojanje političke opozicije.\nNa polovini 2009. godine, skoro dvadeset godina otkako je uveden višepartijski sistem, i skoro deset godina nakon zvanične pobede demokratije u Srbiji, opozicije nema!\nNe može biti govora o tome da je Srpska radikalna stranka konstruktivna opozicija, jer su njeni najžešći protesti vezani isključivo za utamničenog Vojislava Šešelja, neprikosnovenog vođe ove neobične organizacije. Nije, takođe, konstruktivna opozicija stranka koja vrši opstrukciju rada Skupštine Srbije samo radi opstrukcije.\nNije opozicija niLiberalno-demokratska partija Čedomira Jovanovića, kako lažno zna da se predstavi u medijima, nego je u pitanju koalicioni partner koji kritikuje Vladu, ali je istovremeno značajan faktor njenog opstanka.\nTek stvorena Srpska napredna stranka, barem prema zvaničnom tumačenju njenog predsednika Tomislava Nikolića, spremna je da bude konstruktivna opozicija, evropska desnica ili nešto treće, ali nezvanično, stvari izgledaju malo drugačije. Mada Nikolić tvrdi da "...ne može biti svejedno Demokratskoj stranci da u koaliciji ima i partnera koji je dva puta žestoko prevario narod, oba puta u to uključujući i DS". Pa je negde dodao da bi "...voleo da se ostvari to o čemu sam razgovarao sa skoro svim političarima u Srbiji, pa i sa Tadićem svojevremeno, a to je da stvorimo konačno ta dva bloka i da utremo put pravoj demokratiji u Srbiji".\nŠta se krije iza Nikolićeve priče o stvaranju dva politička bloka koja će jednom za sva vremena obezbediti demokratski poredak u Srbiji?\nTreba znati da je i za vreme dok je u odsustvu Vojislava Šešelja rukovodio Srpskom radikalnom strankom, takođe javno isticao sebe kao jedinog ozbiljnog protivnika Borisu Tadiću, pa tu praksu nastavlja i danas. Ako je izabrao put dobrovoljnog gubitnika koji svakim padom na izborima uzdiže svog političkog protivnika sve više, onda je on, u stvari, njegov najjači koalicioni partner!\nReći da je parlamentarna stranka Vojislava Koštunice, Demokratska stranka Srbije, opozicija, bilo bi takođe pogrešno. Njeno povremeno oglašavanje u javnosti povodom neslaganja sa zakonskim rešenjima ili povodom ličnih animoziteta bivše opozicione braće, nema nikakvog uticaja na političko raspoloženje građana u Srbiji. Ne treba zaboraviti da Demokratska stranka Srbije aktivno učestvuje u lokalnoj samoupravi kao koalicioni partner pojedinim strankama iz vladajuće koalicije, mada to ne bi bila smetnja ovoj stranci da bude istinska opozicija, ali ona to naprosto niti jeste niti može biti. Razlog je jasan. Pljačka koja je preuzeta kao model vladavine od koalicije DOS, pa nastavljena za vreme vlade na čijem je čelu stajao Vojislav Koštunica, nažalost i danas traje.\nNajava stvaranja političkog bloka okupljenog oko Tomislava Nikolića, Velimira Ilićai Vojislava Koštunice skoro da je već viđen projekat. U njemu bi opet glavnu reč vodio Vojislav Koštunica. Do sada je svako ko je bio u koaliciji sa njim morao da se pokloni njegovoj političkoj harizmi. Velimir Ilić ima to iskustvo, ali ima i realnu potrebu da opstane kao važan faktor domaćeg političkog plemena.\nPomirenjem Socijalističke partije Srbije i Demokratske stranke, tragikomičnim pominjanjem svojih tragičnih vođa, birači u Srbiji su dobili šamar od koga se, očigledno, neće tako skoro oporaviti. Priča o ideološkom pomirenju fino se uklopila u ideju o "nacionalnom pomirenju", pa je teren za vladu "tranzicionog jedinstva" ostao potpuno čist.\nU konačnom zbiru, Boris Tadić i njegovi politički dužnici i poverioci mogli su da budu zadovoljni. Stvoren je široki front finansijski i politički "namirenih" prijatelja i protivnika vladajuće koalicije.\nPolitička opozicija u Srbiji 2009. godine ne postoji. Ako taj prostor uskoro ne bude popunjen novim ličnostima i idejama, male su nade da će ova, inače sumorna i bljutava slika već viđenih političara i njihovih (ne)dela biti zamenjena optimizmom utemeljenim na činjenicama.\nNijedna partija u Srbiji nije strukturisana kao politička stranka istinske demokratije. Sve partije u Srbiji svoju politiku zasnivaju na kultu svog predsednika. Sve partije imaju identične programe: za slobodno su tržište, za poštovanje ljudskih prava...\nNijedna politička stranka u Srbiji ne može se pohvaliti da deluje u ime neke ciljne grupe u društvu: recimo da neka od njih zastupa isključivo interese radnika, zaposlenih, ili druga da zastupa interese poslodavaca i krupnog kapitala. Njihovi programi su identični, a delovanje zavisi od (ne)uračunljivosti njihovog vođe.\nOd osnivanja,Demokratska stranka je promenila tri predsednika: Dragoljuba Mićunovićaje smenio Zoran Đinđić, a nakon njegovog ubistva stranku je preuzeo Boris Tadić, bez namere da sa tog mesta ode, čak i ako ga Ustav Srbije obavezuje da ne može obavljati stranačku funkciju.\nVojislav Koštunica je lider DSS-a od osnivanja, a ni Vuk Drašković ne namerava da napusti mesto predsednika SPO-a, iako je nekoliko puta, zbog teških izbornih poraza, podnosio ostavku, ''ali mu članstvo nije dalo da se povuče''. Ni Nenad Čanak, ni Velja Ilić, ni Vojislav Šešelj nisu namerni da odstupe sa mesta predsednika svojih partija.\nPolitičke partije u Srbiji su totalitarni pokreti, koji služe promociji njihovih vođa. Stranački odbori još nikada nisu doneli drugačiju odluku od one koju predloži vođa partije. Čak ni u Demokratskoj stranci, koja objektivno ima najviše nezavisnih intelektualaca u svom članstvu, nisu ograničili samovlašćeBorisu Tadiću.\nPartije kao preduzeća\nPolitičke partije su prave kompanije. Nigde u svetu se članstvo u političkoj partiji ne poistovećuje s pravom na pljačku kada se dođe na vlast. Veliki broj partijskih aktivista politiku smatra svojim zanimanjem! U slučaju gubitka vlasti, oni ostaju bez profesije i posla, i često menjaju stranke kada njihova ode u opoziciju.\nNikom još nije pošlo za rukom da uđe u poslovne knjige stranaka, koje finansije kriju kao zmija noge, i državni organi nisu još nijednom intervenisali zbog finansijskih malverzacija u strankama.\nFinansiranje partija do sada je vršeno pljačkanjem javnih preduzeća, koja su u vlasništvu Republike Srbije, ili javnih i komunalnih firmi čiji su osnivači gradovi ili opštine.\nPrivatizacijom velikih preduzeća, mnoge partije su ostale bez velikih prihoda, a predsednik Tadićje svojim stranačkim kolegama naredio da se stranka finansira "od pomoći javnih i komunalnih preduzeća lokalnih zajednica"! A lokalne zajednice dotiraju se iz budžeta Srbije, koji, inače, od 2000. godine nema ni za jednu godinu završni račun!\nOstalo je pozorište\nNekadašnjoj opoziciji, u najtežim momentima, pomagali su nezavisni intelektualci, pisci, književne organizacije, pa je čak i Narodno pozorište u Beogradu u jednom momentu (9. marta 1991. godine) postalo sedište "ratnog štaba" tokom prvih velikih antirežimskih demonstracija.\nDanas je nezamislivo da neka institucija ili istaknuta javna ličnost stane u odbranu opljačkanih građana, da svojim primerom podstakne šire mase na građansku neposlušnost zbog toga što je u Srbiji zavladala jedna nova vrsta terora, onog pljačkaškog, koji ima novac kao jedinu ideologiju.\nKako je moguće da nijedna opoziciona parlamentarna stranka nije do sada stala u odbranu ojađenih radnika i opljačkanih fabrika, nego se zatvorila u svoje poslaničke klubove čekajući da im se "jave mali akcionari sa konkretnim dokazima" kako bi postavili poslaničko pitanje.\nU kući koja gori, stranačke vođe morale bi da ustanu, proglase vanredno stanje i gase požar, da evakuišu ljude i čine sve kako bi sprečile širenje zla. Nažalost, danas više nema ljudi poput nekadašnje direktorke Narodnog pozorišta u Beogradu Vide Ognjenović koja je na svoju odgovornost širom otvorila vrata ove slavne institucije i stala uz pobunjenike.\nOčigledno, niti ima ko da se na adekvatan način pobuni protiv udružene višestranačke pljačke, niti ima ličnosti koje bi takvu pobunu pokrenule. Ostalo je samo pozorište.\nRazlog zašto u srpskoj politici nema istinske opozicije shvatili su još pre više od jedne decenije i zapadni analitičari, koji su procenili da buduće vlastodršce zanima samo moć i bogatstvo i da sukob sa režimom postoji samo zbog novca a ne zbog demokratskih ideala.


Ditman: Dobra godina za srpsko-nemačku privrednu saradnju - PKS-RPK Novi Sad\nAmbasador Nemačke u Beogradu Aksel Ditman (Axel Dittmann) večeras je ocenio da je 2015. bila dobra godina za nemačke privrednikeÂ Srbiji, da su napravljeni dobri poslovi i da su došle nove nemačke firme.\n„2015. godina je bila dobra, a biće dobra i 2016.“, rekao je Ditman, pozdravljajući nemačke i srpske privrednike na tradicionalnoj božićnoj zabavi u Beogradu. On je najavio da će 2016. godine biti otvorena Privredna komora Nemačke u Srbiji. Ditman je ocenio da je Srbija napravila veliki preokret u ovoj godini i ponovio ocenu MMF-a da će ove godine imati privredni rast nešto ispod jedan odsto, a dogodine i do 1,8 odsto.\nNemački ambasador je istakao da je u zakonodavnim aktivnostima načinjen veliki pomak za bolji legislativni okvir za privrednike, kao što su novi Zakon o radu i zakon koji reguliše gradjevinske dozvole. Izrazio je očekivanje da će uskoro biti doneti i drugi propisi za bolji poslovni ambijent u Srbiji.\nDitman je ukazao na to da će otvaranje prvih poglavlja u pregovorima sa EU sledeće nedelje, kao i narednih poglavlja 23 i 24 o vladavini prava nešto kasnije, stvoriti bolju pravnu atmosferu u Srbiji, a samim tim i bolji privredni ambijent.\nPredsenik Nemačko-srpskog privrednog udruženja Ronald Zeliger večeras je uručio organizaciji „Banka hrane“ donaciju od 165.890 dinara, što je prikupljeno tokom proslave Oktobar festa u Srbiji.\nNemačko-srpsko privredno udruženje je najveće bilateralno udruženje u Srbiji, koje sada ima 307 članova, dok ih je pre 13 godina bilo 20.


Demonstracije u Atini protiv sporazuma sa Makedonijom - Svet - Dnevni list Danas\nPočetna » Svet » Demonstracije u Atini protiv sporazuma sa Makedonijom\nDesetine hiljada ljudi okupilo se danas u centru Atine na protestu zbog sporazuma o novom imenu Makedonije, koji grčki parlament treba uskoro da ratifikuje.\n0Piše: Beta-AFP 20. januara 2019. 15.41 Izmenjeno: 20. aprila 2019. 12.29\nFoto EPA-EFE/YANNIS KOLESIDIS\nNekoliko okršaja izbilo je između policajaca i demonstranata koji su gađali policiju kamenjem, farbom, zapaljivim flašama, bakljama i drugim predmetima, a policija je odgovorila suzavcem. Neki demonstranti su preskočili ogradu i pokušali da se popnu uz stepenice ali ih je policija zaustavila.\nJedan čovek ogrnut u grčku zastavu napao je policiju velikom motkom, dok su drugi mahali zastavama i njima udarali policajce. Prema navodu policije, devet policajaca je povređeno.\nStotine autobusa iz cele zemlje, najviše sa severa Grčke stiglo je danas u centar Atine dovozeći više hiljada demonstranata. Organizatori su najavili da će oko 3.000 autobusa doći iz severne Grčke, ali, prema navodima policije, stiglo je samo oko 300 do danas popodne.\nVećina demonstranata mahalo je plavo belim grčkim zastavama na trgu Sintagma, ispred Parlamenta, mestom čestih i velikih protestnih okupljama.\n„Referendum za (ime) Makedonije“, piše na jednom od plakata.\nPolicija je rasporedila oko 2.000 svojih pripadnika, dronove i helikoptere, naveo je jedan policijski izvor.\nCentar Atine bio je zatvoren za saobraćaj od jutros, kao i metro stanice blizu Sintagme.\nOrganizatori su najavljivali da očekuju da se oko 600.000 ljudi okupi na današnjem skupu, policija procenjuje da ih je oko 60.000.\nMeđu demonstrantima bilo je nekoliko pravoslavnih verskih grupa. Zvanično grčke opozicione partije koje su protiv sporazuma ne učestvuju u ovim demonstracijama ali su objavile da svako može da učestvuje u ličnom svojstvu.\nMeđu ljudima koji su se obratili okupljenima bio je bivši konzervativni premijer Antonis Samaras, kao i član manastirske zajednice Svete gore i bivši američki političar grčkog porekla Kris Spiru.\nSporazumom o novom imenu Makedonije koji su u junu potpisale vođe Atine i Skoplja, trebalo bi da se okonča dugogodišnji spor između dve susedne zemlje preimenovanjem Makedonije u Republika Severna Makedonija.\nSporazum je pre deset dana ratifikovao makedonski parlament a od ponedeljka o njemu počinje rasprava u grčkom parlamentu koji bi trebalo o tome da glasa do kraja nedelje.\nMnogi Grci posebno oni iz severne grčke pokrajine koja nosi isto ime, smatraju da naziv Makedonija pripada samo grčkom istorijskom nasleđu.\nGrčki premijer Aleksis Cipras je u intervjuu za današnje izdanje lista Avgi, njegove levičarske partije Siriza, rekao da je u jednom demokratskom društvu pravo građana da demonstriraju na miran način neprikosnoveno.\nOn je ipak ukazao da svako ima obavezu da izoluje ekstremističke grupe koje bi mogle da pokušaju da manipulišu demonstracijama i da se uzdrži od ispoljavanja mržnje.\nVladi premijera Ciprasa u sredu je izglasano poverenje u parlamentu, posle raspada njegove vladajuće koalicije zbog sporazuma s Makedonijom. On veruje da će imati potrebnu većinu od najmanje 151 poslanika da se ratifikuje sporazum u parlamentu.\ndemontsratcije, grcka, makedonija, sporazum o imenuAtina


Puleni Dijega Simeonea su do ludila dovodili argentinskog trenera, koji je skako pored aut linije i skoro da ni u jednom trenutku nije seo na klupu. Imale su "jorgandžije" inicijativu, napadali su gotovo celu utakmicu, ali su tek u finišu pogodili metu.\nAdrijan Lopez je napravio slalom po levoj strani u 84. minutu i na petercu pronašao Radamela Falkaa koji je uspeo da ugura loptu u mrežu. U preostalih šest minuta Madriđani nisu uspeli da izbore produžetke, ostalo je 1:0, pa su morali da se oproste od odbrane trofeja.\nInter je na gostovanje u Rumuniju otišao sa dva gola prednosti, ali je još jednom porazio Kluž i to ubedljivije nego na Meaci.\nU glavnoj ulozi bio je Fredi Guarin koji pored toga što odlično obavlja zadatke na sredini terena, ume da bude i izrazito efikasan, odnosno da se nađe tamo gde treba u pravo vreme.\nU 22. minutu je Riki Alvarez pokrenuo kontru i izbacio Palasija na desnoj strani, a on je nesebično asistirao Guarinu kome je preostao lakši deo posla da zatrese mrežu. Kluž je veći deo meča bio u podređenom položaju, a pred sam kraj prvog poluvremena primio je i drugi gol.\nGlavni krivac bio je golman Felguiras koji je ispustio jednu loptu, a Guarin je posle dodavanja sa Alvarezom postigao i drugi pogodak. Za konačnih 3:0 pobrinuo se rezervista Benasi u samom finišu.\nVezista nero-azura Zdravko Kuzmanović nije bio u protokolu, pošto nema pravo igranja, jer je bio jesenas registrovan za Štutgart.\nU osmini finala će se naći još jedan italijanski predstavnik, pošto je Lacio sa 2:0 savladao Borusiju i uz remi iz Menhengladbaha eliminisao bundesligaša.\nGoste iz Nemačke je već u 10. minutu načeo Kandreva tako što je rutinski rešio situaciju "1 na 1" sa golmanom Ter Stegenom, da bi trijumf nebesko-plavih potvrdio Gonzales u 33. minutu igre na Olimpiku.\nLion je bio na pragu da izbaci Totenhem, pošto je vodio sve do samog kraja i uz poraz iz prvog meča, ali i gol u gostima, imao je otvoren put ka 16 najboljih. Gonalons je odlično skočio posle prekida u 17. minutu i sa prve stative matirao iskusnog Fridela.\nKada su navijači na Žerlanu već počeli da slave prolaz u narednu fazu, usledio je hladan tuš. Musa Dembele je sa distance levom nogom poslao loptu u donji desni ugao za muk u Lionu i veliku radost "pevaca".\nNjukasl je posle remija na svom terenu bez golova otišao na revanš u Harkov i sa penala izbacio Metalist, a uspeh na strani imao je i Štutgart pošto je sa 2:0 savladao Genk i čekirao karte za osminu finala.\nLiverpul je skupo koštao kiks Džejmija Karagera, koji je Hulku poklonio loptu za vođstvo Zenita. Usledili su efektni slobodni udarci Suareza i gol Alena, ali nedovoljno za plasman zbog gola u gostima, pa će se Zenit sastati sa Bazelom.\nČelsi je od 17. minuta jurio gol za remi i prolaz, jer je tada gol u gostima anulirao Lafata. Tores se ispromašivao, pokušavali su sa svih strana Ramires, Mata, i na kraju Azar, koji je u 91. minutu doneo remi sa srčanom praškom Spartom i plasman u osminu finala.\nBenfika je ponovo bila bolja od Bajera, a gol za 2:1 postigao je Nemanja Matić u 77. minutu, pa će se njegov tim sastati sa Bordoom. Francuskoj ekipi bio je dovoljan gol Diabatea da se eliminiše Dinamo Kijev.\nSteaua je sa dva gola u 90 minuta anulirala pobedu Ajaksa iz prvog meča od 2:0, pa se ušlo u produžetke. U njima su mreže mirovale, pa su morale da se zatresu u penal-seriji. Tatarusanu je odbranio šut Šoneu , Moisander je promašio, a strelac gola u prvih 90 minuta, Latovlevici, okončao je trijumfalno seriju pogotkom, kojim je zakazan duel sa Čelsijem.


Foto: Ministarstvo finansija i trezora BiH | Bevanda s ambasadorima Slovenije i Katara o poboljšanju saradnje\nN.N. 21.01.2020 14:01\nSARAJEVO – Vjekoslav Bevanda, zamjenik predsjedavajućeg Savjeta ministara BiH i ministar finansija i trezora, primio je danas u odvojenim susretima ambasadore Slovenije u BiH Zoricu Bukinac i Katara Sultana bin Ali Al-Khatera, a osnovne teme razgovora bile su jačanje ekonomskih veza i privlačenje investicija u BiH.\nBevanda je naglasio u razgovoru s ambasadarkom Slovenije Zoricom Bukinac da su odnosi dvije zemlje dobri u svim oblastima te da se vlasti u BiH trude da stvore ambijent za strana ulaganja tako što, između ostalog, preuzimaju standarde Evropske unije.\nBukinac je naglasila da će BiH uvijek biti prioritet za njenu zemlju odakle nastoje pomoći da se nastavi proširenje EU pridruživanjem zemalja zapadnog Balkana te da BiH što prije dobije status kandidata.\nSagovrnici su se složili da su nužne reforme u svim segmentima društva kako bi se poboljšali uslovi rada poslovnoj zajednici u BiH i kako bi se privukle strane investicije.\nStvaranje boljih uslova za privlačenje stranih investicija bila je tema sastanka i s ambasadorom Katara koji je posebno naglasio interes za ulaganja u bankarski sektor.\nBevanda je naglasio tokom sastanka s Al-Keterom da postoji ustavna nadležnost za pojedine oblasti poslovanja, ali i zakonski okvir za određene poslovne olakšice kako što je Sporazum o izbjegavanju dvostrukog oporezivanja između BiH i Katara što stvara mogućnost bolje saradnje.\nNa sastanku je naglašeno da su nadležnosti iz privrednog domena uglavnom na entitetskom nivou te treba i kroz privredne komore uspostavljati saradnju među privrednicima, ali i kroz poslovne forume koji se održavaju u obje zemlje.\nAmbasadori su čestitali Bevandi na ponovnom imenovanju za ministra finansija i trezora BiH te su se interesovali za aktualnu politčku situaciju i buduće aktivnosti koje se, uglavnom, temelje na usvajanju proračuna za ovu godinu i ispunjavanja obveza iz Programa reformi, saopšteno je iz Ministarstva finansija i trezora.\nVjekoslav Bevanda Slovenija Katar


BusPlusu se BLIŽI KRAJ, Beograd TRAŽI nekog da "uredi" prevoz i naplatu - Bizlife.rs\nBusPlusu se BLIŽI KRAJ, Beograd TRAŽI nekog da “uredi” prevoz i naplatu\n19:32 Beograd, 23.12.2019.\nGrad Beograd raspisao je tender za Projekat unapređenja sistema za naplatu karata i upravljanje vozilima u javnom prevozu, pošto BusPlus ugovor ističe naredne godine.\nZamenik gradonačelnika Goran Vesić je rekao da se završava desetogodišnji ugovor sa konzorcijumom na čijem se čelu nalazi firma Apeks, te da Grad traži partnera, a ko će to biti, znaće se u drugoj polovini naredne godine.\n“BusPlus ugovor ističe u 2020. i u drugoj polovini naredne godine moramo da raspišemo novi tender. Da bismo bili spremni za taj tender, pustili smo jednu javnu nabavku koja bi trebalo da definiše šta će Beograd tražiti od partnera koji će raditi naplatu karata.”\nSada tačno hoćemo da znamo šta želimo od partnera, a imamo i neko desetogodišnje iskustvo, istakao je zamenik gradonačelnika Goran Vesić za Telegraf.\nBusplus sistem stupio je na snagu 1. februara 2012. godine. Prema tenderskoj dokumentaciji, ugovor ističe u septembru 2020. pošto je desetogodišnja saradnja Grada Beograda i konzorcijuma na čijem se čelu nalazi firma Apeks, ozvaničena u septembru 2010, a u međuvremenu je osvežena sa čak šest aneksa, od kojih je poslednji parafiran u septembru 2015.\nIzvor: Beoinfo, N1\nbeograd busplus prevoz vesic tender gsp


Trideset i peta godišnjica Zavoda za zaštitu kulturno-historijskog naslijeđa u TK\nTUZLA Ispunjava misiju uprkos poteškoćama\nIzložbu predstavljaju arhivski dokumenti o nastanku i formiranju Zavoda i aktivnosti koje su do sada urađene\nPovodom 35. godišnjice obilježavanja Zavoda za zaštitu i korištenje kulturno-historijskog i prirodnog naslijeđa TK, jučer je u prostorijama Zavoda održana pres-konferencija. Cilj je skrenuti pažnju javnosti na institucije koje se bave zaštitom naslijeđa.\nSvečano otvaranje manifestacije planirano je za utorak, 4. decembar. Posjetioci će imati priliku pogledati izložba pod nazivom "Zavod 1983-2018".\nIzložbu predstavljaju arhivski dokumenti o nastanku i formiranju Zavoda i aktivnosti koje su do sada urađene. Planirano je i naučno savjetovanje "Značaj naslijeđa u očuvanju identiteta države i pojedinca", a učešće će uzeti 22 izlagača. Dana 5. decembra planirana je promocija svih izdanja Zavoda za zaštitu i korištenje kulturno-historijskog i prirodnog naslijeđa TK i bit će upriličena izložba "Nacionalni spomenici Tuzlanskog kantona" autora profesorice Munise Kovačević.\n- Ovom manifestacijom želimo pokazati da 35 godina rada i djelovanja jednog zavoda može proizvesti veliki broj materijala, kao što je to proizveo ovaj zavod. Posebno je značajna naučna konferencija koja govori o identitetu pojedinca i države - kazao je Kemal Nurkić, direktor Zavoda za zaštitu i korištenje kulturno-historijskog i prirodnog naslijeđa.\nInstitucije kulture nemaju posebnu pažnju kod nadležnih organa, ali bez obzira na te probleme, Zavod ispunjava svoju misiju u očuvanju kulturno-historijskog i prirodnog naslijeđa Tuzlanskog kantona.\n- Želimo izvršiti afirmaciju naslijeđa, ali i kod javnosti probuditi interes za kulturno-historijsko naslijeđe. Tuzlanski kanton ima više od 800 dobara naslijeđa, tako da je u tome veliki značaj da se ono i dalje valorizira, evidentira i prezentira javnosti - rekao je mr. Semir Hadžimusić, stručni saradnik u Zavodu za zaštitu i korištenje kulturno-historijskog i prirodnog naslijeđa.\nTuzlanski kanton Zavod za zaštitu kulturno-historijskog i prirodnog naslijeđa TK Izložba\nGIKIL: Ako fabrike zatvore svoja postrojenja, najveće posljedice osjetit će radnici


“NAŠA VAKCINA DJELUJE KOD STARIJIH I MLAĐIH” Naučnici se nadaju da će novo otkriće PROMIJENITI IGRU u borbi protiv korone - Srpskainfo\nVakcina protiv korone Oksfordskog univerziteta i kompanije AstraZeneka daje rezultate i kod starije i mlađe populacije, pokazala su najnovija istraživanja objavljena danas.\nBritanski proizvođač lijekova AstraZeneka, koji učestvuje u izradi vakcine, saopštio je da bi ovo otkriće moglo da “promijeni igru” u borbi protiv korona virusa, prenio je Rojters.\n– Ohrabrujuće je da vidimo ovako jak imunološki odgovor kod mladih i starih ljudi. Kod najstarijih sugrađana, nije uspješnost je bila nešto niža, ali oni spadaju u najrizičniju grupu – rekao je danas portparol AstraZeneke.\nUprkos činjenici da istraživanja još nisu dostupna javnosti, Oksford je izdao saopštenje, što je izazvalo radost kod nacije, piše u tekstu Dejli mejla.\nIspostavlja se da su najbolji imunološki odgovor protiv Kovid 19 razvili stariji ljudi, a studija je pokazala da je vakcina izazvala stvaranje antitijela i T-ćelija, koji su ključni u borbi protiv Kovid 19, posebno na ljudima starijim od 55 godina.\nBORBA PROTIV ZARAZE Vakcina “Epivak korona” neće pružati doživotni imunitet\nDejli mejl dodaje da ovo otkriće ne daje garanciju da će vakcina spriječiti širenje Kovid 19, ali je nešto najbolje dosad što se pojavilo u Velikoj Britaniji i svakako povećava šanse za odbranu od korona virusa.\nOKO 1.000 LJUDI SE PRIJAVILO ZA ISTRAŽIVANJE Može li vakcina protiv tuberkuloze da pomogne u borbi sa koronom\nTREĆA FAZA ISPITIVANJA Vakcina protiv korone bi mogla biti spremna KRAJEM DECEMBRA\nOVO BI TREBALO OLAKŠATI VAKCINACIJU "Naš lijek protiv korone može da se čuva u običnom frižideru TRI MJESECA"\nISTRAŽIVANJE Vakcina s Oksforda razvija jak imunitet kod starijih od 60 godina\nDOKLE SE STIGLO U RAZVOJU LIJEKA PROTIV KORONE Sve o vakcinama koje se trenutno nalaze u trećoj fazi testiranja\nOBEĆAVAJUĆI REZULTATI Vakcina protiv korone ove godine vjerovatno pred regulatornim agencijama\nNABAVKA 225 MILIONA DOZA VAKCINE PROTIV KORONE Potpisan ugovor za proizvodnju vakcina "Kjurvak"


Volonteri čistili prilaze gradu | Trebinje Live\nVolonteri čistili prilaze gradu\nČlanovi organizacije Omladinski pokret za razvoj Trebinja organizovali su ovih dana akciju sječenja niskog rastinja i čišćenja na ulazima u grad Trebinje iz pravca Ljubinja i Herceg Novog, kao i okoline odavno zapuštene vodenice u naselјu Pridvorci.\nAkcija je, kako ističu u ovoj organizaciji – sprovedena s cilјem očuvanja i unapređenja prirodne i životne sredine, kao i zbog očekivano pojačanog saobraćaja turista na pomenutim pravcima u turističkoj sezoni.\nIz Omladinskog pokreta za razvoj Trebinja saopštavaju da je akcija, zbog dobrog odziva volontera, brzo privedena kraju, te da su uglavnom obavljena potrebna prosjecanja grana i niskog rastinja, te pokuplјen papirni, plastični i staklenti otpad.\nIz pokreta najavljuju slične akcije i u narednom periodu, te zahvaljuju svim učesnicima, posebno članovima Planinarskog društva „Bijela gora“, koji su im pritekli u pomoć.\nOtvorena balon sala - Poslije 60 godina tehničari i gimnazijalci fizičko vaspitanje održavaju u zatvorenom prostoru\nGorica dobila prvo dječije igralište (Foto)\nPetrović - Izgradnjom novog doma, Trebinje postaje centar za obuku vatrogasaca i servisiranje opreme\nVlada Srpske usvojila elektroenergetski bilans Republike Srpske


U Viktoriji je u ponedeljak prijavljeno 19 smrtnih slučajeva, što je rekordan broj za celu Australiju. Međutim, u toj državi su potvrđena i 322 nova slučaja zaraze, što je najniži dnevni porast od 29. jula, pa se čini da vladine mere ograničenja kretanja imaju dobar efekat. Više o tome kakve mere su uvedene u Melburnu i čitavoj Viktoriji, rekao nam je naš sagovornik.\nFoto: Danijel NIkolić / Privatna arhiva\nU Melburnu je dozvoljeno kretanje radi rekreacije u radijusu od pet kilometara od kuće\n- Mere su takve da većina ljudi i dalje radi i uz posebne dozvole mogu se kretati do svojih poslovnih prostorija. Obdaništa i škole takođe rade za one koji decu ne mogu da ostave kod kuća, radnici na gradilištima rade kao i do sada samo se moraju pridržavati određenih mera (maksimum 5 ljudi ako su mala gradilišta, a ako su velika onda 25% od maksimalnog broja radnika koliko ih je moglo biti do sada) - rekao je profesor fizičkog vaspitanja Nikolić.\n- Najoštrija mera je ta da od 8 uveče do 5 ujutru nema kretanja, a kazne se kreću do 19.000 australijskih dolara (oko 11.500 evra) za fizička lica, kao i do 99.000 (oko 60.250 evra) za firme ako prekrše mere zabrane - kaže on.\n- Kretanje nam nije onemogućeno. Svako ima pravo na rekreaciju u radijusu od pet kilometara od kuće svakog dana i jedna osoba iz kuće moze da ide u kupovinu namirnica - kaže Nikolić.\n- Nove mere donele su da deo zaposlenih ljudi ostane privremeno bez posla, kao što su frizeri, ljudi koji rade u prodavnicama tržnih centara, salona automobila itd. Ekonomska situacija svakako da nije dobra, koliko je loša ne bih znao da kažem tačno, ali cene nekretnina nisu drastično pale, kurs australijskog dolara je i dalje stabilan.\nIako su uvedene oštre mere, na ulicama uvek ima automobila\n- Najveći problem je što je dosta ljudi ostalo bez posla, a imaju kredite ali je država izašla u susret i dala mogućnost da se kredit zamrzne. Državljani Australije koji su ostali bez posla dobijaju nedeljnu pomoć države od 750 dolara nedeljno - kaže naš sagovornik.\n- Ljudi su se delimično navikli na mere, postoje protesti nezadovoljstva zbog nošenja maski, ali to su male grupe od nekoliko desetina ljudi koji nisu agresivni - rekao je Danijel Nikolić.


Od 2018. do 2020. godine u Bosni i Hercegovini prikupljeno je oko 1,5 milijardi maraka prihoda od akciza na naftu i naftne derivate i oko 1,8 milijardi maraka prihoda od putarina, podaci su Uprave za indirektno oporezivanje BiH.\nUkoliko je naprimjer maloprodajna cijena motornog benzina u BiH 2,00 KM po litri, obaveze državi su sljedeće: akciza 0,40 KM, putarina za održavanje puteva 0,15 KM, putarina za izgradnju autoputeva 0,25 KM i PDV 0,29 KM (1,09 KM). Ostatak je nabavna cijena i marža.\nS druge strane, prihodi od putarina za izgradnju autoputeva i izgradnju i rekonstrukciju drugih puteva iz cijene domaće/uvozne nafte i naftnih derivata (0,25 KM) se posebno raspoređuju. Prema Odluci Upravnog odbora UIO kojom je utvrđeno da od ukupnih prihoda od putarine za izgradnju autoputeva i izgradnju i rekonstrukciju drugih puteva 10 posto ostaje na podračunu kod Centralne banke BiH.\nPored akcize i putarine u osnovicu za obračun PDV-a ulaze troškovi proizvodnje i ostali zavisni troškovi (transport, skladištenje…). Sve skupa predstavlja osnovicu za obračun PDV-a, koji u BiH iznosi 17 posto.


Huligani u Varšavi napali petardama i bakljama protest Poljakinja | Novinska agencija Beta\nSVET | 30.10.2020 20:10 > 30.10 20:10\nNa poziv gradjanskog udruženja Opštepoljski štrajk žena na ulice Varšave iz tri pravca u tri pohoda izašlo je prema saopštenju organizatora predveče preko 100.000 ljudi u najvećem protestu za prava žena poslednjih osam dana, uz zahtev da one odlučuju da li su u stanju de iznesu trudnoću ili je prekinu ako preti da rode teško deformisano ili neizlečivo bolesno dete osudjeno na život u patnji.\nSa transparentima i često vulgarnim porukama protiv vladajuće konzervativne stranke Pravo i pravda i njenog lidera Jaroslava Kačinjskog da se nose ili samo "cenzurisanom" tom popularnom porukom **** *** uz simbol protesta munju, Poljaci, pre svega žene izlaze već osmi dan na demonstracije i protestne marševe, kako je saopštila policija u 410 poljskih gradova.\nPolicija je bila prinudjena da interveniše u Varšavi još nekoliko puta, recimo suzavcem na Trgu de Gola u centru pošto su i tu huligani napali demonstrante a po ulicama se kreće i nekoliko stotina huligana i radikala iz poljske ekstremne desnice, koji su se odazvali pozivu vicepremijera Jaroslava Kačinjskog simpatizerima da izadju i zaštite crkve.\nIspred Crkve Tri krsta u centru Varšave, gde je u sredu došlo do izgreda demonstranata i radikala i huligana sada stoje u nekoliko redova i mole se mladi radikali iz samozvane Straže vernika, ispred njih kordon policajaca, ali Poljakine su mirno prolazile skandirajući samo "Podjite sa nama".\nU Varšavi gde opozicione gradske vlasti podržavaju štrajk proteste obezbedjuju jake policijske snage a danas je na ulicama vanredno i vojna žandarmerija.\nU Kačinjskom Poljakinje vide glavnog krivca što je umesto redovnim postupkom u parlamentu Zakon o abortusu pooštren prečicom, preko Ustavnog suda koji je pre osam dana presudio da je neustavan jedan od tri izuzetka kada je Poljakinjama dozvoljen veštački prekid trudnoće kada je fetus sa teškim oštećenjima ili bi se rodila neizlečivo bolesna beba.\nPredsednik Poljske Andžej Duda pokušao je da smiri gnev stotina hiljada Poljakinja na ulicama i podneo je danas Sejmu parlamenta predlog zakona po kome bi kao do sada, po zakonu iz 1993. godine, bio dozvoljen abortus u slučaju da je ugrožen život i zdravlje majke, da je trudnoća plod krivičnog dela silovanja ili incesta a treći izuzetak, koji je ukinuo Ustavni sud, ipak bi važio ali samo ako bi se rodila mrtva deformisana ili bolesna beba ili bi uskoro po porodjaju umrla.\n"To je predlog tipa kao da vam ukradu 100 zlota i onda ponude da vam ipak vrate 50. Neprihvatljiv", poručila je predstavnica opozicione Gradjanske koalicije Katažina Lubnauer.\nPotpredsednika poslaničkog kluba Gradjanske koalicije Barbara Novacka poručila da je predlog predsednika Dude isto tako samo zaoštravanje postojećih restriktivnih propisa iz 1993. godine gotovo do potpune zabrane.\n"Ulica na to ima jedini odgovor. Jedino što Pravo i pravda sada treba da učini jeste da prizna da je presuda Ustavnog suda doneta u neodgovarajućem sastavu i da prestane da džara po pravima žena. To je minimum", kazala je Novacka.\n"Kao i svaki kompromis i taj ne odgovara nikome ali je čuvao Poljsku od gradjanskog rata oko abortusa", kazao je Tusk.


Sudski tumači i prevodioci - Peć\nSudski tumač Peć\nSudski tumači i prevodioci Peć - Audio verzija\nGradsko naselje Peć se nalazi u severozapadnom delu Metohije, u oblasti koja se u prošlosti nazivala Hvosno. Ovaj naziv potiče od slovenske reči koja znači „debelo drvo“, najverovatnije zbog okolnih planina obraslih gustim šumama, a postoji i mogućnost da „hvosno“ označava neku vrstu trave koja je rasla u ovom delu Metohije. Grad je, zapravo, lociran u Metohijskoj kotlini, pod ograncima Prokletija, na izlasku iz Rugovske klisure, kroz koju protiče reka Pećka Bistrica. Pripada Pećkom upravnom okrugu, a na celokupnom području opštine Peć nalazi se 78 naseljenih mesta.\nPretpostavlja se da su naselje Peć osnovali Iliri, a ono se, pod tim imenom, prvi put spominje 1202. godine. Tokom perioda rimske vlasti zvao se Pescium i imao je status municipijuma, to jest, pravo na samoupravu, kao drugo mesto tog ranga na području današnjeg Kosova i Metohije, odmah posle Ulpijane. U ovom mestu je bilo verski centar srednjovekovne Srbije, u doba vladavine Cara Dušana, koji je Peć 1346. godine proglasio sedištem Srpske pravoslavne crkve. Grad se u to vreme mogao podičiti raznovrsnom arhitekturom, ali i najboljim majstorima filigrana, kovačima, krojačima i drugim, a bio je čuven i po proizvodnji šafrana, koji se koristio kao boja za tkanine i kao začin. Nakon Kosovskog boja, Peć je bila pod vlašću Balšića sve do 1455. godine, a zatim je pripala Srpskoj despotovini. Turci su mesto osvojili krajem 14. veka. Tada su se ovde doselile brojne turske porodice, a izgrađeno je i nekoliko đžamija, mnoge i na temeljima pravoslavnih crkava ili su jednostavno pravoslavne bogomolje pretvarane u muslimanske. Tokom Prvog balkanskog rata, Peć je zauzela Crna Gora, a za vreme Prvog svetskog rata Austrijanci. Posle 1918. godine ulazi u sastav Kraljevine Srba, Hrvata i Slovenaca.\nPrema podacima sa popisa iz 2011. godine u gradskom naselju Peć živi oko 49 hiljada ljudi, dok na području cele opština ima više od 96 hiljada stanovnika. Većinu žitelja čine Albanci, a od nacionalnih manjina prisutni su Aškalije, Bošnjaci, Egipćani, Goranci, Romi, Srbi, Turci i ostali. Međutim, rezultati ovog popisa na Kosovu i Metohiji se smatraju nepotpunim, budući da je on bojkotovan u mestima sa većinskim srpskim življem.\nGimnazija u Peći osnovana je još 1913. godine, ali je 1999. ostala bez srpskih đaka i profesora, koji su rad nastavili u Goraždevcu.\nNajznačajniji ovdašnji kulturno - istorijski spomenici su, bez sumnje, manastiri Pećke patrijaršije. To je staro sedište srpske crkve, ali i mesto gde se čuva vredna umetnička zaostavština, budući da su se ovde, od 13. veka okupljali učeni teolozi, obdareni umetnici i vrhunski književnici i svi su ostavili neki svoj trag. Tu se nalazi hram posvećen Svetim apostolima, zatim hram Svetog Dimitrija, kao i crkve posvećene Bogorodici i Svetom Nikoli. Ovde se može videti i spomenik prirode Šam - dud, zakonom zaštićeno stablo crnog duda, za koje se veruje da je najstarije stablo ove vrste u Evropi i da ga je polovinom 13. veka tu posadio arhiepiskop Sava Drugi, sinovac Svetog Save. Sadnicu je doneo iz pokrajine Šam, u današnjoj Siriji. Postoji i priča da je baš ispod ovog drveta Arsenije Čarnojević sazvao sabor 1690. godine, na kome je doneta odluka o velikoj seobi srpskog naroda.\nStanovnici Peći i svih okolnih naselja koja pripadaju ovoj opštini imaju mogućnost da u prevodilačkom centru Akademije Oxford, ukoliko im je to potrebno, dobiju kvalitetne prevode zvaničnih dokumenata i javnih isprava, ali i overu materijala na novom jeziku pečatom licenciranog stručnjaka. Pored toga, kod nas se mogu profesionalno osposobiti, preciznije rečeno, dokvalifikovati ili prekvalifikovati, za različite poslove za koje je potreban III ili IV stepen stručne spreme, zatim naučiti neki strani jezik na našim sertifikovanim kursevima, obučiti se za rad na računarima i kvalitetno se pripremiti za polaganje prijemnih ispita u obrazovnoj ustanovi koju bi želeli da upišu.\nKo su i na koji način rade prevodioci i sudski tumači Peć?\nU prevodilačkom centru Akademije Oxford obradom službenih materijala bave se vrhunski jezički stručnjaci sa diplomama odgovarajućih smerova Filoloških fakulteta i izuzetnim poznavanjem leksike, gramatike, pravopisa i ostalih segmenata jezika sa kojima rade. Mnogi od njih su i izvorni govornici svojih radnih jezika, što kvalitet prevođenja podiže na još viši nivo i klijentima uliva potrebnu sigurnost. Pored visoke stručne spreme, ogromnog profesionalnog iskustva i stručnosti, prevodioci i sudski tumači Peć poseduju i odgovarajuće licence za rad koje su odobrili nadležni državni organi. S obzirom na to da se bave i legalizacijom dokumenata koja će postati deo zvaničnog pravnog prometa, vrlo dobro poznaju i sve aktuelne zakone i propise, kao i stručnu pravnu terminologiju zastupljenu u ovom tipu pisanih materijala. Imajući u vidu sve kvalifikacije naših jezičkih stručnjaka, sigurni smo da se nećete pokajati ukoliko nas angažujete za obradu svojih dokumenata, budući da ćete tako na istom mestu, u razumno kratkom roku i po jednoj od najpovoljnijih cena na tržištu, dobiti i prevod i overu traženih materijala, te ćete odmah moći da ih koristite u praksi.\nProces obrade zvanične dokumentacije može se grubo podeliti na postupak prebacivanja sadržaja na traženi jezik i njegovu overu pečatom ovlašćenog sudskog tumača. Ova dva segmenta, međutim, nisu potpuno nezavisna, budući da i te kako utiču jedan na drugi i međusobno se prožimaju. Da bi materijal na novom jeziku postao pravno validan, mora, pre svega, biti urađen u skladu sa strogim pravilima prevođenja zvaničnih dokumenata i javnih isprava, što znači da kompletan sadržaj osnovnog materijala mora biti, bez ikakvih improvizacija i unošenja subjektivnog stava prevodioca, izražen na traženom jeziku, a posebna pažnja se poklanja tačnosti i nedvosmislenosti prevoda stručnih izraza i termina. Prevodilac i sudski tumač Peć je izuzetan poznavalac svih gramatičkih i pravopisnih pravila jezika sa kojima radi, pa ih tokom prevođenja izuzetno poštuje, a novi dokument piše karakterističnim administrativnim stilom, koji se koristi u pisanim materijalima ovog tipa i vrlo je specifičan i prepoznatljiv. Kada se prevod završi, pregledaju ga prvo sami njegovi autori, a zatim i lektori, čijem iskusnom oku neće promaći ni greške koje pri prvoj kontroli, eventualno, nisu uočene. Tako materijal na novom jeziku u besprekornom obliku ulazi u proces overe, kada će biti detaljno prekontrolisan tako što će se uporediti sa originalnim dokumentom, sa ciljem da se utvrdi da li su ova dva spisa po pitanju sadržaja, korišćenih stručnih termina i izraza, ali i stila izrade, sasvim identična. Radi se o tome da jedino prevod koji ni u jednom predviđenom aspektu ne odstupa od teksta izvornika može biti regularno overen i uvršćen u međunarodni pravni saobraćaj. Ukoliko su, dakle, ovi uslovi ispunjeni, prevodilac i sudski tumači Peć overava prevod svojim pečatom na kome se nalazi jedinstveni registracioni broj, a zatim ga i potpisuje. Na taj način daje zvaničnu garanciju da dotični materijal može da zauzme mesto svog originala u pravnom prometu i da ga u toj formi mogu prihvatiti sve nadležne institucije.\nPrevodioci i sudski tumači Peć rade sa sledećim jezicima\nU našem prevodilačkom centru možete dobiti obradu službenih materijala u okviru više od 40 jezika koji se govore širom sveta, a za koje naši stručnjaci imaju potrebne kvalifikacije. Pored jezika koji se u ovim poslovima najčešće traže, a to su engleski, ruski, nemački i francuski, prevodilac i sudski tumač Peć vrlo često radi i prevode koji na jednoj strani uključuju srpski,ali i albanski, bosanski, hrvatski, makedonski, bugarski, rumunski ili mađarski jezik. Možemo da ponudimo i prevod sadržaja zvanične dokumentacije na španski, portugalski, italijanski, grčki, turski i arapski jezik ali i sa ovih na bilo koji drugi koji je klijentu potreban. Prevodioci i sudski tumači Peć rade i sa slovačkim, češkim, poljskim, holandski, ukrajinskim, slovenačkim ali i sa jezicima iz skandinavskih grupe – norveškim, švedskim finskim i danskim. Osim kineskog i japanskog jezika, u svom radu koriste i latinski, koji se, istina, smatra mrtvim jezikom, s obzirom na to da se već vekovima nigde ne govori, ali je i u naše vreme prisutan u pisanim materijalima iz oblasti farmacije, veterine, medicine i pravnih nauka. Pošto ih je na našim prostorima veoma malo, sa velikim ponosom ističemo činjenicu da se u našem stručnom timu nalaze i vrhunski poznavaoci korejskog, romskog, persijskog, hebrejskog, pakistanskog i estonskog jezika, te svojim klijentima sa zadovoljstvom možemo da ponudimo i prevode koji se njih tiču. U prevodilačkom centru Akademije Oxford usluge obrade zvanične dokumentacije mogu potražiti i osobe sa specifičnim potrebama, usled oštećenog sluha i smanjenih govornih sposobnosti, jer se u našem stručnom timu nalaze i vrhunski poznavaoci znakovnog jezika.\nOno što nas izdvaja u odnosu na ostale institucije iz iste branše nesumnjivo je direktan prevod sa jednog na drugi strani jezik. Radi se o tome da se ovakav tip prebacivanja sadržaja najčešće obavlja posredno, po sistemu „korak po korak“, tačnije rečeno, materijali se sa osnovnog stranog jezika prvo prevode na srpski, pa tek onda sa srpskog na ciljani strani jezik. Međutim, prevodilac i sudski tumač Peć, blagodareći svojim stručnim kvalifikacijama i širokom opštem obrazovanju, kao i prevodilačkoj veštini i brojnim i raznolikim interesovanjima, radi na drugačiji način, te svojim klijentima omogućava da brže i jeftinije dođu do konačnog oblika traženih dokumenata. On će, naime, ovaj posao obaviti u jednom potezu, neposredno prebacujući sadržaje sa izvornog na traženi jezik, te tako postaje najbolji izbor u slučaju potrebe za prevodom ovakvog tipa.\nPrevodilac i sudski tumač Peć u svakoj situaciji nastoji da poštuje vreme i novac svojih klijenata, te se trudi da posao koji mu je poveren završi u što kraćem roku. Ponekad se, međutim, dogodi da stranka ne može da prihvati ponuđene termine, jer joj je materijal na novom jeziku potreban zaista brzo, pa traži takozvani „hitan prevod“ dokumenata. Ova usluga je specifična po tome što sam klijent tada određuje termin za kompletiranje posla, a stručnjaci Akademije Oxford čine sve što je u njihovoj moći da postavljene ciljeve ispune. Uprkos radu u otežanim uslovima, kvalitet njihovog prevođenja će, kao i u svakoj drugoj situaciji, ostati na vrhunskom nivou. Ono što će se u ovoj prilici razlikovati od regularnih okolnosti jeste cena prevodilačke usluge, koji će biti uvećana za iznos takozvane takse za hitnost. Visina ovog dodatka obračunava se na osnovu broja prevedenih strana, ali i dužine roka koji nam je stranka ostavila za završetak prevoda.\nKoja sve dokumenta obrađuju prevodioci i sudski tumači Peć?\nBudući da se savremeno poslovanje najčešće prostire van granica jedne države, javlja se i potreba za prevodom i overom bogate i često komplikovane poslovne dokumentacije, pa tako prevodilac i sudski tumač Peć radi sa svim vrstama biznis ugovora, kao što su, na primer, kupoprodajni, ugovori o saradnji, o prodaji roba i usluga i mnogi drugi, ali i sa statutom i osnivačkim aktom preduzeća, ulaznim i izlaznim fakturama, bilansima stanja i uspeha, rešenjem o osnivanju privrednog lica i revizorski izveštajima. Možemo da ponudimo i obradu izvod iz Agencije za privredne registre (APR-a), finansijskih izveštaja, različitih poslovnih odluka, kao i poreskog identifikacionog broja (PIB-a), potvrda o kvalitetu proizvoda godišnjih izveštaja i mnogih drugih dokumenata iz poslovne sfere. Budući da se savremeni biznis ne može ni zamisliti bez javnih prikupljanja poslovnih ponudaa takozvanih tendera, prevodioci i sudski tumači Peć kvalifikovani su i za obradu svih dokumenata koja u tu svrhu mogu biti potrebna. Tu, na primer, spadaju obrasci, predmeri, opšti uslovi, uputstva za ponuđače i grafička dokumentacija sa tehničkim specifikacijama. U poslovnom svetu mnogo je onih koji rade u domenu nauke, tehnike ili građevine, te se javlja potreba za overenim prevodima stručnih dokumenata iz pomenutih oblasti. Tako prevodilac i sudski tumač Peć profesionalno obrađuje naučne i tehničke patente, laboratorijska ispitivanja tehničkih uzoraka, deklaracije proizvoda, uputstva za rukovanje i građevinske projekte sa propratnom tehničkom i građevinskom dokumentacijom.\nOd ličnih dokumenata prevodimo i overavamo pasoš, ličnu kartu, vozačku dozvolu ali i izvod iz matične knjige rođenih, venčanih i umrlih, uverenje o državljanstvu, saobraćajnu dozvolu, potvrdu o prebivalištu, radnu dozvolu i sve ostale pisane materijale koji su isključivo vezani za ličnost jedne osobe.\nOsim svih vrsta sudskih presuda, odluka i rešenja, od kojih se, recimo, vrlo često traži prevod i overa presude o razvodu braka, prevodilac i sudski tumač Peć radi i sa ostalim pravnim aktima, odnosno službenim materijalima koji se koriste u međunarodnim sudskim i pravnim poslovima. Tu se mogu ubrojati sve vrste pravilnika, izveštaja, licenci, sertifikata, punomoćja, ovlašćenja, kao i pravno zasnovanih sporazuma, poput ugovora o prometu nepokretnosti, o doživotnom izdržavanju i sličnih. Iz ove sfere prevodimo i overavamo i nasledničku i druge zvanične izjave pojedinaca, zahtev za dobijanje vize, dozvole za boravak, saglasnosti o zastupanju i mnoge druge srodne spise. Jedna smo od retkih institucija u kojoj možete dobiti prevod tekovina Evropske Unije.\nS obzirom na to da se u današnje vreme mnogi odlučuju za korišćenje medicinskih usluga u nekoj stranoj zemlji ili, pak, lečenje uvoznim lekovima i preparatima, neretko dobijamo zahteve da prevedemo i overimo svekolika medicinska i farmaceutska dokumenta, te tako prevodioci i sudski tumači Peć prihvataju da obrade specifikacije farmaceutskih proizvoda, uputstva za lekove i karakteristike proizvoda, lekarske nalaze, kao i raznovrsnu dokumentaciju o medicinskim proizvodima.\nUkoliko želite da konkurišete za posao u nekoj stranoj zemlji, školujete se ili usavršavate u tamošnjim obrazovnim institucijama, biće vam potrebni overeni prevodi raznih dokumenata kojima ćete potvrditi svoju školsku spremu ili način rada obrazovnih institucija u kojima ste se do tada školovali. Sve to, podrazumeva se, možete dobiti u našem prevodilačkom centru, budući da prevodioci sudski tumači Peć, između ostalog, prevode i overavaju nastavne planove i programe fakulteta, potvrde o redovnom školovanju ili studiranju, uverenja o položenim ispitima, svedočanstva o završenim razredima osnovne i srednje škole, prepise ocena i, naravno, diplome i sve dodatke koji uz njih idu.\nU mnogim situacijama nadležne službe u inostranstvu će vam tražiti regularno overene prevode raznih potvrda i uverenja kako biste ostvarili neke zahteve ili lična prava, tako da prevodilac i sudski tumač Peć vrlo često obrađuje potvrdu o slobodnom bračnom stanju, pošto bez nje nije moguće sklopiti brak u inostranstvu, ali prevodi i overava i potvrdu o redovnom zaposlenju ili o redovnim primanjima, onu o stanju na bankovnom računu, kao i uverenje o nekažnjavanju, potvrdu o mestu boravka, o neosuđivanosti i mnoge druge službene materijale ovog tipa.\nPrevodioci i sudski tumači Peć su, pre stupanja na dužnost, bili obavezni da polože predviđenu profesionalnu zakletvu i na taj način se pred nadležnim državnim organima obavezu na rad u skladu sa aktuelnim zakonima i propisima ali i na adekvatan odnos prema svojim klijentima i materijalima koji se dostavljaju na obradu. To znači da će sva dokumenta koja se prevode i overavaju u našem centru biti maksimalno zaštićena od bilo kakve zloupotrebe, a podaci koji se u njima nalaze tretirani kao najveća poslovna tajna. Tako ćete, ukoliko se odlučite da nas angažujete za obradu svojih službenih materijala, porez kvalitetne usluge, dobiti i potrebnu sigurnost i bezuslovnu diskreciju.\nŠta još za vas mogu da urade prevodioci i sudski tumači Peć?\nIako odgovorno tvrdimo da su prevodi koje možete dobiti u prevodilačkom centru Akademije Oxford jedni od najkvalitetnijih na našim prostorima, poštovaćemo vašu odluku da taj posao poverite stručnjaku koji nije član naše profesionalne ekipe, a od nas tražite da materijal regularno overimo. I u toj situaciji smo, međutim, obavezni da do tančina sprovedemo zakonom definisanu proceduru legalizacije, pa ćemo vaš materijal do detalja uporediti sa njegovim originalom, koji nam u tu svrhu, takođe, morate dostaviti na uvid. Ukoliko se utvrdi da vaš prevod u sadržaju, ali i u upotrebljenim stručnim terminima i stilu izrade u potpunosti odgovara tekstu izvornika, prevodilac i sudski tumač Peć će ga overiti svojim jedinstvenim pečatom i svojeručnim potpisom. Na taj način će dati zvaničnu potvrdu da je dokument pregledan i odobren od strane licenciranog stručnog lica te da može slobodno biti uključen u međunarodni pravni saobraćaj.\nU slučaju da se, pak, ispostavi da prevod koji imate nije urađen u skladu sa pravilima ograde službenih materijala, odnosno da se u nekim segmentima ne poklapa sa originalom, neće moći da bude regularno overen. Tada će prevodilac i sudski tumač Peć predložiti redakturu spornog teksta, koji će maksimalno profesionalno uraditi naši lektori i korektori. Oni će prvo uraditi detaljan pregled prevoda i originala, u svim pojedinostima izjednačiti ova dva dokumenta, proveriti i, ukoliko je potrebno, popraviti prevod stručnih izraza i termina i ispraviti eventualne stilske, gramatičke i pravopisne greške. Tako ćet enakon njihove intervencije dobiti ispis na jeziku koji vam nije potreban koji će, bez ikakvih problema, proći kontrolu ovlašćenog sudskog tumača i biti regularno overen.\nU slučaju da odlučite da su prevodioci i sudski tumači Peć prave osobe za obradu vaše zvanične dokumentacije, imaćete obavezu jedino da nam dostavite originalne materijale ili, u krajnjem slučaju, njihove overene fotokopije. Dokumenta možete lično doneti u našu poslovnicu i tamo ih predati ovlašćenom koordinatoru, a možete ih na našu adresu poslati i preporučenom poštanskom pošiljkom ili posredstvom neke kurirske službe. Dostava materijala elektronskom poštom nije dozvoljena, budući da se na ovaj način ne mogu slati originalni spisi, međutim, izuzetak od ovog pravila predstavlja samo situacija kada treba da vam uradimo „hitan prevod“ dokumenata, jer se tada ne sme gubiti ni sekund dragocenog vremena, ukoliko želimo da ispunimo ono što od nas tražite. Tada, dakle, jedino možete materijale skenirati i poslati na nas mejl, uz obavezu da nam naknadno donesete ili pošaljete originalna dokumenta, kako bi prevodilac i sudski tumač Peć mogao da legalizuje prevode.\nKada se prevodi overe, spajaju se sa originalima i vraćaju klijentima, a mi vam nudimo mogućnost da ih lično podignete u našoj filijali ili da u posebnom zahtevu navedete adresu na koju želite da vam ih pošaljemo. Ovu uslugu ćemo poveriti kurirskoj službi koja je naš dugogodišnji saradnik ili ćete materijalne dobiti u formi preporučene poštanske pošiljke. Važno je da znate da sami snosite troškove dostave koji se obračunavaju u skladu sa važećim cenovnikom angažovane dostavne službe i to potpuno nezavisno od cene prevoda, overe i ostalih poslova koje su za vas u konkretnoj situaciji obavili naši stručnjaci.\nCene svih usluga koje možemo da vam ponudimo navedene su u cenovniku na zvaničnom sajtu Akademije Oksford, a o tome vas mogu obavestiti i ovlašćeni koordinatori u našem predstavništvu. Cena prevoda se formira na osnovu broja određenih strana, a uobičajena je praksa da se na veće količine materijala uvek odobrava neki popust. U skladu sa opšteprihvaćenim prevodilačkim standardom, jedna strana prevedenog teksta obuhvata 1800 karaktera, za sve razmacima između reči i to je pravilo koje se primenjuje kod svih pisanih materijala, pa tako i kod zvanične dokumentacije.\nZa većinu dokumenata dovoljna je overa pečatom ovlašćenog sudskog tumača kako bi postala validna sa stanovišta prava i zakona i prihvatljiva u nadležnim institucijama. Međutim, postoje i oni materijali koji zahtevaju i overu višeg nivoa takozvanim Apostille pečatom, koja je uvedena nakon što je oko 100 država potpisalo međunarodnu Konvenciju o ukidanju potrebe legalizacije stranih javnih isprava u Hagu 1961. Godine. Ova formalnost omogućava da apostilirana dokumenta mogu da se koriste u pravnim sistemima svih država potpisnica pomenute Konvencije i ne moraju se dalje overavati. Apostille pečat ni u jednom slučaju ne isključuje legalizaciju koju vrši licencirani sudski tumač, ali se ni ne primenjuje na isti način kod svih dokumenata. Postoje, naime, ona kod kojih se prvo radi prevod sadržaja i overa od strane ovlašćenog sudskog tumača, pa tek zatim Apostille overa, a ima i onih kod kojih sve teče u obrnutom smeru, odnosno, prvo se stavlja Apostille pečat, pa se material nosi na prevod i overu od strane sudskog tumača. Dešava se da se zahteva da i sadržaj Apostille pečata bude preveden na ciljani jezik, budući da je on uređen u formi štambilja, u koji su, na tačno određen način, upisani podaci koji se traže. U nekim situacijama potrebno je Apostille pečatom overiti samo prevod, a ima i onih dokumenata kod kojih se traži da se legalizacija uradi i za prevod i za original. Valjalo bi da napomenemo da postoje i ona dokumenta koja su uvek izuzeta od postupka apostiliranja, a to su administrativne isprave koje su neposredno vezane za neki carinski ili trgovinski posao, kao i isprave izdate od strane diplomatsko - konzularnih predstavnika.\nNa osnovu Administrativnog uputstva o Apostille pečatu, koji je usvojila Vlada Kosova, apostiliranje dokumenata koja će se koristiti u inostranstvu vrši Agencija za Civilnu Registraciju (ARC), koja funkcioniše pri Ministarstvu Unutrašnjih Poslova. Zahtev za izdavanje Apostille pečata može podneti stranka lično, ali i neko od članova njene porodice, koji srodstvo treba da dokaže odgovarajućim ličnim dokumentom, kao i osoba koju je stranka lično ovlastila za ovaj posao. Apostille overa važi samo 6 meseci od dana izdavanja, a ovaj postupak se završava u roku od 5 dana od podnošenja zahteva, osim u slučajevima kada se legalizuju dokumenta potrebna za lečenje u nekoj stranoj zemlji. U toj situaciji apostiliranje će biti urađeno za 24 sata i neće biti potrebno da se plati bilo kakva taksa.\nMolimo vas da nam se telefonom, mejlom ili lično obratite ukoliko u ovom podužem tekstu postoji nešto što nismo dovoljno pojasnili, a tiče se našeg načina rada ili procesa obrade zvanične dokumentacije. Nastojaćemo da što detaljnije odgovorimo na vaša pitanja, a ukoliko bude bilo potrebno, zakazaćemo vam i termin za besplatnu konsultaciju sa nekim od naših stručnjaka.\nKategorije prevoda za Peć\nIzračunajte okvirnu cenu prevoda za Peć\nSpisak sudskih tumača za grad Peć\nCenovnik prevodilačkih usluga sudskih tumača za grad Peć\nSudski tumači i prevodioci u Peći\nAkademija Oxford Peć


ŠTA AMERIČKA VOJSKA radi u Srbiji? | DNEVNE\nReč je o snagama kopnene vojske i vazduhoplovstva koje svaka američka država ima na raspolaganju pod komandom guvernera. Pretpostavlja se da je značajan doprinos odluci Evropske komande oružanih snaga SAD da baš Ohajo odaberu za budućeg partnera Srbiji imao senator srpskog porekla Džordž Vojinović i činjenica da najveći broj Amerikanaca srpskog porekla živi u toj državi.\nU Ministarstvu za Sputnjik kažu da se benefiti ove saradnje podizanje stepena uvežbanosti vojske, jačanje operativnih sposobnosti, razmena iskustva, a posebno pripreme za učešće u multinacionalnim operacijama i pomoć lokalnom stanovništvu u kriznim situacijama. Tu je i saradnja inžinjerijskih i helikopterskih jedinica, realizacija projekata „Humanitarne asistencije“, vojnomedicinska saradnja, razvoj svešteničke službe u vojsci i pomenuta u oblasti sajber bezbednosti.


Kosovske poslanice uručile priznanje Sonji Biserko\nIzvor: Blic, 02.Apr.2012, 21:50\nPredsednici Helsinškog odbora za ljudska prava Sonji Biserko uručeno je priznanje "Doprinos unapređenju statusa žena u društvu", koje dodeljuje Grupa žena poslanica u Skupštini Kosova, saopštio je danas Helsinški odbor.\nU saopštenju se navodi da su među ovogodišnjim dobitnicima nagrade predsednik Kosova Atifete Jahjaga, kao prva žena šef države u regionu, i predsednik kosovskog parlamenta Jakub Krasnići.\nIzvestilac Evropskog parlamenta za Srbiju Jelko >> Pročitaj celu vest na sajtu Blic << Kacin čestitao je danas Sonji Biserko dobijanje priznanja "Doprinos unapređenju statusa žena u društvu".\nKacin je konstantovao da je ta vest "naročito dobrodošla tokom predizborne kampanje u Srbiji, kada su se mogle čuti poneke teške reči i izjave".\n"To priznanje predstavlja pravu, proevropsku poruku za ceo region", ocenio je Kacin, saopštio je njegov kabinet. "Dijalog između političkih lidera Srbije i Kosova je neophodan, ali potreban je i širok angažman predstavnika civilnog sektora. Ovo priznanje govori o tome da je to moguće i da saradnju treba dalje razvijati".\nPovezane vesti: Obama čestitao Jahjagi


utorak, 4. septembar 2018. 22:05h\nPeti Pančevo film festival počeće 5. septembra logo\nU pitanju je film koji je nakon svetske premijere i nagrade na filmskom festivalu Visions du Reel u Nionu (Švajcarska) aprila 2018. prikazan i na velikom broju festivala širom sveta. Dobitnik je nagrade za najbolji srpski dokumentarni film na ovogodišnjem Međunarodnom festivalu dokumentarnog filma Beldocs. Nakon filma, ispred Kulturnog centra Pančeva nastupiće poznati dream pop bend iz Beograda – Bitipatibi.\nU okviru selekcije „Pafforama”, koja predstavlja presek festivalskih hitova iz prethodne godine, u velikoj sali Kulturnog centra Pančeva prikazuju se i filmovi Bife željezara Gorana Devića; zatim, najnagrađivaniji srpski dokumentarac ikada Druga strana svega Mile Turajlić; Ćambra italijanskog autora Jonasa Karpinjana; Vojnici, priča iz Ferentarija, rumunski film mlade srpske rediteljke Ivane Mladenović...\nU međuvremenu pogledajte trejler za film koji će otvoriti ovogodišnji festival:


Dnevne brojke novozaraženih koronavirusom u Bosni i Hercegovini nastavljaju rasti pa je u našoj zemlji u četvrtak zabilježen novi rekord od 2.590 takvih slučajeva, dok je istovremeno prema podacima sa stranice Worldometer BiH druga u Evropi po smrtnosti od koronavirusa na milion stanovnika.\nPrijavljena su i 24 smrtna slučaja povezana sa zarazom koronavirusom u BiH, koja bilježi iznimno visoku stopu smrtnosti među zaraženima jer je u toj zemlji do sada od posljedica zaraze koronavirusom preminulo više od 13.000 osoba.\nPrema podacima statističke mrežne stranice Worldometer, BiH je u Evropi druga po smrtnosti nakon Bugarske, ako se posmatra broj umrlih na milion stanovnika.\nU Bugarskoj je tako zabilježeno 4.635 smrtnih slučajeva na milion stanovnika, a u BiH 4.215. Slijede Mađarska te Crna Gora i Sjeverna Makedonija, koje bilježe približno 4.000 umrlih od posljedica koronavirusa na milion stanovnika.\nHrvatska je prema ovoj statistici na sedmom mjestu u Evropi jer bilježi 3.193 smrtna slučaja na milion stanovnika.\nU Federaciji BiH od srijede su na snazi dodatne mjere ograničenja čiji je cilj spriječiti nekontrolisano širenje zaraze, a one su za sada svedene na smanjenje broja osoba koje se mogu okupljati u zatvorenim prostorima, ali i na otvorenom. U zatvorenim se prostorima tako sada može okupljati najviše 30 osoba, a one moraju imati potvrde o preboljenju, testiranju ili vakcinaciji, dok je na otvorenom dozovoljeno okupljanje oko 100 ljudi.\nKantonima unutar ovog entiteta ostavljena je mogućnost da sami procjenjuju stanje i eventualno uvode dodatne restrikcije.


Solidarna traži ukidanje PDV-a na svu robu i usluge za zbrinjavanje stradalih - Index.hr\nZAKLADA Solidarna zatražila je hitno donošenje odluke o oslobađanju plaćanja PDV-a za sve stradale koji su se sami krenuli zbrinjavati nakon potresa, kao i za organizacije koje posjeduju rješenje o pravu na obavljanje humanitarne djelatnosti.\n"To je minimalna razumna odluka. Opravdano je i nužno osloboditi plaćanja PDV-a sve donatore, individualne ili grupne, uz prilaganje Izjave o svrsi nabavke robe ili usluga i Izjave krajnjeg korisnika o prihvatu", priopćile su Zaklada Solidarna i partnerska Regionalna zaklada za regionalni razvoj Zamah.\nDodale su da bi donošenjem takve odluke značajno više roba i usluga stiglo do stradalih, a takav bi iskaz solidarnosti vlade s donatorima i stradalim građanima predstavljao značajan doprinos obnovi povjerenja u institucije vlasti.\nZaklade su otvoreno pismo uputile premijeru Andreju Plenkoviću jer nisu dobile odgovor na upit ministru financija, ministru rada i socijalne politike te potpredsjedniku vlade za društvene djelatnosti i zaštitu ljudskih prava o politici oslobađanja od plaćanja PDV-a za donacije pri kriznom zbrinjavanju stradalih u potresu na području Sisačko-moslavačke županije, ali i zato što ni sam premijer nije iskazao jasan stav u izlaganju u saboru.\n"Zabrinuti smo zbog izbjegavanja Ministarstva financija, odnosno vlade, da donese protokol za upravljanje humanitarnom pomoći kojim bi se izuzele od plaćanja PDV-a sve nabavke robe i usluga za krizno zbrinjavanje stradalih u vrijeme opravdanog proglašenja prirodne katastrofe", poručile su zaklade.\nNedavna dopuna odnosi se isključivo na poslovne subjekte\nPodsjetile su da se nedavna dopuna zakona vezana za donacije za pomoć nakon potresa u Petrinji i županiji odnosi isključivo na poslovne subjekte koji doniraju vlastitu robu ili usluge, ali ne i na sve druge donatore.\nTo u praksi znači, tumače, da ni jedinice lokalne samouprave ni neprofitne organizacije nisu oslobođene plaćanja PDV-a na robu, poput kontejnera, ili usluge, poput prijevoza i montaže, koje trebaju nabaviti u svrhu zbrinjavanja stradalog stanovništva u okviru svojih programa koji se temelje na donacijama.\nTakođer, PDV-a nisu oslobođeni niti sami stradalnici koji uz pomoć prijatelja i obitelji krpaju ušteđevine i posudbe da bi sami sebi nabavili kontejner ili mobilnu kućicu te time rasteretili državu.\nZaklade su poručile da sama pohvala solidarnosti nije dostatna jer svaki donirani kontejner, kućica, gumene čizme, građevni materijal ili bilo što nužno u pružanju prve pomoći za državu predstavlja ogromnu uštedu vidljivu u proračunu.\n"Od presudne je važnosti da država ovakvu namjensku potrošnju ne opterećuje naplatom PDV-a nikome u lancu solidarnosti. Neprimjereno je da država, kojoj je u cijelosti moglo biti prepušteno zbrinjavanje stradalih jer joj je to i obaveza, prikuplja sredstva naplatom PDV-a onima koji su žurno reagirali pomažući sebi i drugim ljudima u potrebi", poručile su zaklade.\n#potres #Solidarna #potres petrinja #potres glina


Most napokon gotov: Važno za celu Srbiju - ebart\nMost napokon gotov: Važno za celu Srbiju\nPrema postojećoj dinamici radova, do sredine novembra Žeželjevim mostom preko Dunava u Novom Sadu moći će da se pređe pešice.\nČelnici španskog "Azvija" obavestili su ministarku građevinarstva Zoranu Mihajlović i da je puštanje železničkog saobraćaja planirano za januar.\nKako je saopštilo Ministarstvo, Mihajlović je navela da od investitora očekuje punu posvećenost projektu kako bi se poštovali ugovor i rok.\n"Žeželjev most za Vladu Srbije predstavlja jedan od strateških projekata, koji je važan ne samo za Novi Sad i Vojvodinu, već i za celu Srbiju, budući da se nalazi na železničkom Koridoru 10 i deo je pruge Beograd-Budimpešta", rekla je Mihajlovićeva.\nOna je razgovarala sa vlasnikom i generalnim direktorom španskog "Azvija", Manuelom Kontrerasom Ramosom i Fernandom de la Tore de Alvaradom, o izgradnji Žeželjevog mosta i gradnji deonica na drumskom Koridoru 10 na kojima je ova kompanija glavni izvođač.\nMihajlović je naglasila da su u prethodnom periodu rešeni brojni problemi koji su kočili realizaciju projekta, u saradnji sa izvođačem i zahvaljujući velikom angažovanju tima Ministarstva građevinarstva, saobraćaja i infrastrukture.\nČelnici "Azvija" su naveli da se do kraja meseca, od 21. do 24. avgusta, očekuje lansiranje malog luka na petrovaradinskoj strani .\nManuel Kontreras Ramos, vlasnik glavnog izvođača radova na Žeželjevom mostu, istakao je da je "Azvi" kompanija koja ozbiljno radi na svim projektima i da će učiniti sve da se ugovoreni rokovi ispoštuju.\nGeneralni direktor „Azvija" Fernando de la Tore de Alvarado rekao je da je „Azvi" ponosan na to što ima priliku da radi na velikim projektima u Srbiji i zahvalio potpredsednici Vlade na pomoći koju je Ministarstvo pružalo da se projekat izgradnje Žeželjevog mosta otkoči i ubrza njegova realizacija.\nKako je saopšteno, na sastanku je razmatrana i dinamika radova na dve deonice na južnom kraku Koridora 10 ka Grčkoj, ukupne dužine 12,1 kilometar, od Grdelice do tunela Predejane i od tunela Manajle do Vladičinog Hana.\nMihajlovićeva je poručila da je završetak izgradnje Koridora 10 jedan od strateških ciljeva Vlade i da je važno da svaki izvođač uloži maksimalan napor kako bi se završio i poslednji, najteži deo Koridora, kroz Grdeličku klisuru.


Vulin: Srbija će aktivno raditi na sprječavanju ulaska Kosova* u Interpol – Borba\nMinistar unutrašnjih poslova Srbije Aleksandar Vulin razgovarao je danas sa ambasadorom Japana Takahiko Kacumatom o unaprjeđenju saradnje u oblasti unutrašnjih poslova.\nMinistar Vulin upoznao je ambasadora sa čvrstim stavom i argumentima Srbije koji se protive eventualnom članstvu Kosova u Interpol i istakao da će Srbija, ako Priština podnese ponovo zahtjev, aktivno raditi kako bi to spriječila.\nKako se navodi u saopštenju Ministarstva unutrašnjih poslova, on je zahvalio Japanu na uzdržanom stavu tokom poslednjeg glasanja.\nNa sastanku je razgovarano o modalitetima policijske saradnje dvije zemlje u oblasti visokotehnološkog kriminala i zajedničkim obukama u ovoj oblasti.\nAmbasador Kacumata istakao je da je za dolazak stranih investicija u neku zemlju od velike važnosti i bezbjednost imovine i građana.\nPrema njegovim riječima, Srbija je pokazala da je stabilna i bezbjedna država, zbog čega se uz sve ostale razloge, u narednom periodu mogu očekivati povećana ulaganja japanskih investitora.\nMinistar i ambasador istakli su značaj solidarnosti i pomoći koju su dvije države pokazale u teškim situacijama, tokom panedmije kovida 19 i razornog zemljotresa koji je pogodio Japan, dodaje se u saopštenju.\nAmbasador Kacumata uputio je poziv ministru Vulinu, da kada epidemiološka situacija bude dozvolila, posjeti Japan, prenosi Kosovo onlajn.\nPirlo ide, Tudor privremena zamjena


Evropsko prvenstvo grčko-rimski stil u Kaspijsku - Balkan Fight Forum | Fight 4 Pride\nEvropsko prvenstvo grčko-rimski stil u Kaspijsku\nVišestruki svjetski i evropski prvak u hrvanju Turčin Riza Kayaalp osvojio je zlatnu medalju na Evropskom prvenstvu koje se ove godine održava u ruskom gradu Kaspiysku. Kayaalp je u kategoriji do 130 kilograma grčko-rimskim stilom savladao ruskog takmičara Vitaliija Shchura rezultatom 2:1. Turčinu je ovo osma titula prvaka Evrope, sedma uzastopno, čime se izjednačio sa drugim turskim hrvačem Hamzom Yerlikayom.\nViktor Nemeš i Mihail Kadžaja su osvojili srebrne medalje na Evropskom prvenstvu grčko-rimskim stilom u Kaspijsku. U finalu kategorije do 97 kilograma Kadažaja je poražen od od trostrukog svetskog prvaka Artura Aleksanijana iz Jermenije rezultatom 7:0.


Lice koje je izazvalo saobraćajnu nezgodu trebalo je biti u izolaciji - GradPrijedor.com - Portal grada Prijedora\nHome»Društvo»Lice koje je izazvalo saobraćajnu nezgodu trebalo je biti u izolaciji\n22. marta 2020. Updated: 22. marta 2020. 2 Mins Read\n„Ta osoba će biti kažnjena, nalog je pokrenut“, rekao je Đaković novinarima u Prijedoru nakon sjednice Štaba za vanredne situacije.\nPrijedorski portali objavili su juče fotografiju saobraćajne nezgode u kojoj je ovo lice automobilom sletjelo u rijeku Gomjenicu, nakon čega je došlo u kontakt sa medicinskim radnicima Doma zdravlja i bolnice „Dr Mladen Stojanović“.\n„Svi koji su do sada testirani su negativni, osim jednog. Nažalost, jedini oboljeli je u jako teškom zdravstvenom stanju, priključen je na respirator i situacija je neizvjesna“, naveo je Đaković.\n„Zahvaljujem se svim građanima koji se pridržavaju mjera gradskog i republičkog štaba, kao i svima koji nam pomažu“, rekao je Đaković.\nProbio ogradu mosta i sletio u Gomjenicu


Završena rekonstrukcija objekta „Radost“: Nova kuhinja za svu decu i zaposlene - Grad Prokuplje\nNačelnik Topličkog upravnog okruga Milan Aranđelović i gradonačelnik Prokuplja Aleksandar Simonović, obišli su objekat „Radost“ Predškolske ustanove „Neven“, kako bi se uverili kako ovaj prostor izgleda nakon rekonstrukcije. Ukupna vrednost radova, koji su se finansirali putem dva projekta Grada Prokuplja, iznosi preko 35 miliona dinara.\n-Objekat „Radost“, star je preko 60 godina i do danas nije bilo ozbiljnijih ulaganja u njegovu rekonstrukciju. Grad Prokuplje je obezbedio sredstva za kompletnu adaptaciju zgrade, kako njene spoljašnosti, tako i unutrašnjeg prostora, kroz dva projekta. Za energetsku sanaciju objekta, u okviru koje je zamenjena kompletna stolarija, izvršena rekonstrukcija krova i uređena fasada, sredstva je izdvojio Kabinet ministra bez portfelja za demografiju i populacionu politiku, dok su radovi na rekonstrukciji podrumskih prostorija finansirani iz fonda Evropske unije, putem programa EU PRO, rekao je gradonačelnik Prokuplja Aleksandar Simonović.\nU okviru rekonstrukcije podrumskog prostora, kompletno je uređen prostor površine od oko 700 metara kvadratnih.\n-U ovom delu, nalazi se kotlarnica, magacinske prostorije i što je najvažnije, centralna kuhinja koja će pripremati obroke za sve objekte PU „Neven“. Preuređeni su zidovi, podovi, izgrađena nova savremena kuhinja, sanitarne prostorije, postavljena nova stolarija, što znači da ćemo dobiti jedan savremeni objekat, izgrađen po najvišim standardima. Nova kuhinja će dnevno pripremati preko 2.000 obroka za mališane svih vrtića u Prokuplju, istakla je direktorka PU „Neven“ Vesna Jovanović.\nDa Grad Prokuplje najviše sredstava izdvaja za svoje najmlađe sugrađane, govori i činjenica da je u planu izgradnja još jednog ovakvog objekta.\n-Deca su najveće bogatstvo našeg grada. Izgradnjom Industrijske zone i otvaranjem novih radnih mesta, sve više će biti zaposlenih roditelja, i samim tim, objekti Predškolske ustanove imaće sve više mališana. U tom cilju, izradili smo projekat za još jedan vrtić koji će moći da primi još sto mališana, kazao je gradonačelnik Simonović.\nPrema njegovim rečima, novi objekat PU „Neven“ će biti izgrađen ispod Poljoprivredne škole.\n-Naš projekat je prihvaćen, i u najskorijem periodu očekujemo raspisivanje javne nabavke za početak radova. Inače, vrednost projekta izgradnje novog vrtića je oko 85 miliona dinara, a izradilo ga je JP za urbanizam i uređenje Opštine Prokuplje, dodao je gradonačelnik Aleksandar Simonović.\nEvo i nekih slika kako je objekat izgledao pre rekonstrukcije…


Lyon saopštenjem okončao sagu oko Fekirovog transfera u Liverpool - sport1.ba\nLyon saopštenjem okončao sagu oko Fekirovog transfera u Liverpool\n09.06.2018 u 20:37\nSaga je okončana\nNeće biti ništa od transfera Nabila Fekira iz Lyona u Liverpool, jasno je to nakon večerašnjeg saopštenja francuskog kluba koje vam prenosimo u cjelosti.\n- Olimpique Lyon informiše javnost da pregovori između tri strane, Liverpoola, Nabila Fekira i Lyona u vezi transfera kapitena našeg kluba u Englesku nisu uspjeli, te je Lyon odlučio da stane na kraj špekulacijama u vezi njegovog transfera.\nIako je Liverpoolov prioritet bio dolazak Nabila, Lyon sa oduševljenjem može objaviti da će nas kapiten ovog kluba predvoditi i u sljedećoj sezoni tokom koje ćemo igrati Ligu prvaka, stoji u saopštenju Lyona.\nFekir je ove sezone u 40 utakmica za Lyon postigao 23 gola i upisao osam asistencija.\nReal Madrid ponovo ''uspješniji'' od Liverpoola\nSalah napušta Liverpool, Redsi pronašli sjajnu zamjenu\nDva velika transfera na pomolu ovog ljeta


Marko Milačić zadržan u pritvoru, započinje štrajk glađu - 31.12.2019, Sputnik Srbija\nMarko Milačić zadržan u pritvoru, započinje štrajk glađu\nPredsedniku Prave Crne Gore Marku Milačiću, nakon saslušanja u osnovnom tužilaštvu, danas je određeno tužilačko zadržavanje od 72 časa, posle čega je Milačić... 31.12.2019, Sputnik Srbija\n16:56 31.12.2019 (Osveženo: 03:55 26.08.2021)\n© Prava Crna GoraPrivođenje Marka Milačića\nPredsedniku Prave Crne Gore Marku Milačiću, nakon saslušanja u osnovnom tužilaštvu, danas je određeno tužilačko zadržavanje od 72 časa, posle čega je Milačić izjavio da počinje štrajk glađu, saopštila je Prava Crna Gora.\n„Nakon višečasovnog ispitivanja, državna tužiteljka je u vremenskom trajanju od dva sata napustila zgradu suda, ostavivši predsednika Prave Crne Gore da čeka, da bi se u nju vratila sa očigledno pripremljenim diktatom — rešenjem o zadržavanju“, kaže se u saopštenju.\nNavodi se da je, po izlasku iz tužilaštva, a pri sprovođenju u policijski auto, Milačić izjavio da započinje štrajk glađu.\nOn je zadržan juče nakon saslušanja u Upravi policije, a na teret mu se stavlja da je bio organizator protestne šetnje u Podgorici povodom usvajanja Zakona o slobodi veroispovesti.\nŠetnja u glavnom gradu bila je organizovana nakon molebana u hramu Hristovog Vaskrsenja, a stranka je juče saopštila da ju je organizovao „narod samoinicijativno“, a protiv Zakona o slobodi veroispovesti.\nKako se danas napominje, Milačiću je zadržavanje određeno zbog krivičnog dela nepostupanje po naredbi za udaljenje prema Krivičnom zakoniku.\n„Okolnosti koje su navedene u rešenju o zadržavanju, da je ono određeno zbog mogućeg uticaja na svedoke koji nisu identifikovani, dakle N.N. svedoke, govori o tome da se radi o montiranom političkom procesu“, ocenila je Prava Crna Gora.\nNa ovaj način, kako se ukazuje, pogažena su najosnovnija ljudska prava, da otac dvoje maloletne dece, u noći Nove godine 31. decembra ne bude skupa sa najužom porodicom.\nPrava Crna Gora je najoštrije osudila zloupotrebu institucija u političke svrhe, psihičko i fizičko iscrpljivanje u danima praznika i porodičnih okupljanja, koja su, ne prvi put, primenjena na lideru stranke.\nMilačić iz zatvora, kako se navodi, „poručuje onima koji se mole Bogu, koji su zagazili ulice, koji su po zatvorima i bolnicama zbog ove borbe, koji imaju časne namere i ne žele nikome zlo, niti da se odreknu svoje časti i obaveze, da je potpuno uz njih i sa njima“.\nPoručuje i da ga „neće slomiti, ma koliko nas gušili, poslušnici režima i zlonamerni predstavnici konstantnog političkog i medijskog marginalizovanja i ćutanja“, kaže se u saopštenju Prave Crne Gore.


Pobeda Sakramenta uz 12 poena Bjelice, Bil postigao 60 poena za Vašington\nBeta 7. januara 2021. 09:20\nKošarkaši Sakramenta pobedili su noćas Čikago sa 128:124 i prekinuli niz od tri poraza u NBA ligi.\nNajefikasniji medju Kingsima bili su Rišon Holms sa 24 poena, Marvin Bagli sa 21 poenom i 12 skokova i Harison Barns sa 20 poena.\nBadi Hild je sa četiri poena 38 sekundi pre kraja obezbedio pobedu i iskupio se za loše šutersko veče. Prethodno je promašio 12 od prvih 14 šuteva i imao je šut za tri 1/8, pre nego što je pogodio ključnu „trojku“ uz dodatno slobodno bacanje, pa je utakmicu završio sa 10 poena.\nSrpski košarkaš Nemanja Bjelica u pobedi Sakramenta učestvovao je sa 12 poena, pet asistencija i četiri skoka.\nBulse su predvodili Kobi Vajt sa 36 poena i sedam asistencija i Zek Levin sa 32 poena i sedam skokova.\nKošarkaši Filadelfije pobedili su noćas Vašington sa 141:136 i ostvarili sedmu pobedu.\nFiladelfiju je predvodio Džoel Embid sa 38 poena, osam skokova, pet asistencija, tri blokade i tri ukradene lopte. Set Kari u pobedi je učestvovao sa 28 poena, Tobajas Haris sa 19 poena i sedam skokova, a Šejk Milton takodje sa 19 poena. Dobru partiju prikazali su i Ben Simons sa 17 poena i 12 asistencija i Deni Grin sa 15 poena.\nFiladelfija sada ima najbolji skor u ligi od sedam pobeda i jednog poraza.\nNajbolji u ekipi Vašingtona bio je Bredli Bil sa 60 poena, sedam skokova i pet asistencija. On je šutirao trojke 7/10 i ubacio je 13 od 15 slobodnih bacanja, uz procenat iz igre od 57,1 odsto i sa 60 poena izjednačio je rekord franšize Gilberta Arinasa.\nZa ekipu iz Vašingtona Rasel Vestbruk postigao je 20 poena, 12 asistencija i osam skokova, a Davis Bertans 17 poena, četiri skoka uz dve ukradene lopte.\nKošarkaši Šarlota pobedili su Atlantu sa 102:94. Gordon Hejvord bio je najbolji u pobedničkom timu rekordom karijere od 44 poena i sedam asistencija. Lamelo Bol postigao je 16 poena, uz osam skokova i pet asistencija, a Teri Rozije 14 poena.\nU ekipi Atlante, koja je pretrpela treći uzastopni poraz, najefikasniji je bio Džon Kolins sa 23 poena i 11 skokova, Kevin Huerter dodao je 19, a Deandre Hanter 17 poena. Srpski košarkaš Bogdan Bogdanović utakmicu je završio sa dva poena, tri asistencije i dva skoka.\nKošarkaši Bostona pobedili su Majami sa 107:105 košem rukija Pejtona Pričarda 0,2 sekunde pre kraja. Pričard je utakmicu završio sa šest poena, šest skokova i četiri asistencije. Najefikasniji medju Seltiksima bili su Džejson Tejtum sa 27 poena i Džejlen Braun sa 21 poenom, 12 skokova, pet asistencija i dve ukradene lopte.\nDžimi Batler bio je najefikasniji u ekipi iz Majamija sa 26 poena i osam skokova, Dankan Robinson dodao je 16 poena, a Goran Dragić 14.\nLos Andjeles Klipersi pobedili su Golden Stejt sa 108:101 i ostvarili četvrti uzastopni trijumf u medjusobnim duelima. Kavaj Lenard postigao je 21 poen za pobednički tim, uključujući i izjednačujući koš, a zatim i koš za vodjstvo u četvrtoj četvrtini. Pol Džordž postigao je 21 poen uz 12 skokova, posle utakmice pauze zbog problema sa skočnim zglobom.\nNikolas Batum u pobedi je učestvovao sa 13 poena, a Serž Ibaka sa 12 poena i 14 skokova.\nU ekipi Golden Stejta najefikasniji su bili Endru Vigins i Erik Paskal sa po 19 poena. Stefen Kari, koji je u prethodne dve utakmice ubacio 92 poena, meč je završio sa 13 poena i pet asistencija.\nU ostalim utakmicama Orlando je pobedio Klivlend sa 105:94, Oklahoma je pobedila Nju Orleans sa 111:110, dok je Njujork bio bolji od Jute sa 112:100 i ostvario treću uzastopnu pobedu.\nIndijana je pobedila Hjuston sa 114:107 za drugu uzastopnu pobedu, Milvoki je pobedio Detroit sa 130:115 i vezao treći trijumf, a Finiks je pobedio Toronto sa 123:115 uz 21 pogodjenu „trojku“.\nUFC u Abu Dabiju: Porije nokautirao Mekregora u 2. rundi


Nikola Jokić odveo Denver u polufinale Zapada | Radio Televizija BN\nNikola Jokić odveo Denver u polufinale Zapada\nKošarkaši Denver Nagetsa pobedili su Jutu Džez 80:78 i sa 4-3 u seriji koju su gubili 3-1 plasirali se u polufinale Zapada NBA plej-ofa. Nikola Jokić postigao je odlučujući koš za Nagetse, nadmudrivši u reketu Rudija Gobera 28 sekundi pre kraja meča.\nKošarka 02.09.2020 | 07:43\nJuta, koja je nadoknadila 19 poena zaostatka s početka trećeg perioda, imala je 17,5 sekundi za napad za izjednačenje, ali je Heris izbio loptu Mičelu iz ruku. Usledila je kontra Denvera, Kreg umesto da troši vreme ulazi na polaganje i promašuje.\nLoptu hvata Gober koji je dodaje Konliju, ovaj šutira trojku za pobedu, ali lopta ostaje na obruču!\nDva tima su podlegla pritisku važnosti sedmog meča, pa smo gledali najslabiji duel u ovoj seriji sa svega 158 poena.\nPotpuno su podbacili najbolji pojedinci serije Džamaj Marej i Donovan Mičel, pa je pobednika odlučio duel Jokića i Rudija Gobera u reketu u poslednjoj četvrtini.\nIako je skoro ceo period igrao sa pet faulova i imao problema sa Francuzom u odbrani, Jokić je preuzeo odgovornost u napadu i predvodio Nagetse do pobede. Srbin je meč završio sa 30 poena (12/23 iz igre), 14 skokova i 4 asistencije, dok je Gober ubacio 19 (8/13) uz 18 skokova, prenosi portal „B92“.\nJokić je postigao 21 od svega 30 poena celog tima Nagetsa u drugom poluvremenu.


Programerski kursevi za početnike – Personal magazin\nU okviru realizacije kampanje “Prekvalifikuj se – postani programer“, koju je pokrenula kompanija Smart d.o.o. iz Novog Sada, a koju je podržala kompanija Schneider Electric DMS NS d.o.o, Novi Sad,…\nU okviru realizacije kampanje “Prekvalifikuj se – postani programer“, koju je pokrenula kompanija Smart d.o.o. iz Novog Sada, a koju je podržala kompanija Schneider Electric DMS NS d.o.o, Novi Sad, jedna od osnovnih ideja je bila da se nezaposlenima olakša put koji vodi do pronalaženja posla, odnosno zaposlenja.\nČinjenica leži u tome da poslovi vezani za informacione tehnologije spadaju u retke poslove koji imaju perspektivu i koji nude sigurniju budućnost.\nU našoj zemlji nezaposlenost svakog dana raste, prema nekim podacima na posao se čeka i do deset godina, dok se jedino u IT kompanijama na posao ne čeka ni dana. Kako bi građanima pomogli u pronalaženju zaposlenja, škola računara Smart School u okviru kompanije Smart d.o.o. je, u saradnji sa kompanijom Schneider Electric DMS NS, razvila kurseve namenjene svima koji žele, mogu i hoće da se prekvalifikuju i postanu IT stručnjaci. U tu svrhu kreirani su sledeći kursevi:\nOsnove programiranja (MS Visual Studio – C#),\nOsnove programiranja (Windows Presentation Fundation)\nOsnove programiranja (Windows Comunication Foundation)\nOsnove programiranja (Uvod u ASP.NET)\nNiz kurseva “Osnove programiranja” je posebno prilagođen onima koji žele da započnu svoju karijeru kao programeri. Ovi kursevi obuhvataju gradivo koje je predviđeno za početnike, namenjeni su kako mladima tako i svima koji žele da se bave poslovima iz oblasti informacionih tehnologija. Najuspešniji polaznici dobijaju preporuku koju mogu priložiti prilikom konkurisanja za posao u kompaniji Schneider Electric DMS NS.\nDa ne bi čekali posao, preporučujemo da se prekvalifikujete i znatno povećate šanse da pronađete zaposlenje.\nProgramerski kursevi za početnike was last modified: August 15th, 2013 by Redakcija\nASP.NETkursevi za početnikeMS Visual StudioNovi-SadProgramerski kurseviprogramiranjeSchneider Electric DMS NSSmart


Dobojski Info - DOBOJ: U Apatinu pehar karatistima Vile (FOTO)\nDOBOJ: U Apatinu pehar karatistima Vile (FOTO)\nsreda, 09 oktobar 2019 12:18\nFOTO: Dobojski Info | DOBOJ: U Apatinu pehar karatistima Vile\nUspješan nastup i dobri pojedinačni rezultati takmičara Karate kluba "Vila" na karate kupu "Apatinski pobednik", koji je održan u Apatinu, rezultirali su osvajanjem trećeg mjesta i pehara.\nKarate kup "Apatinski pobednik" održan je u gradskoj dvorani Apatin. Domaćin takmičenja je bio KK "Partizan" iz istog mjesta, dok je Šotokan Karate Savez bio tehnički organizator.\nNa ovom takmičenju iz Republike Srpske su nastupila dva kluba, Karate klub "Vila" Doboj je nastupio sa 23 takmičara, a KK "Sočin" iz Teslića sa 36 takmičara.\nTakmičenje je prošlo u fer, sportskoj atmosferi, uz učešće 16 klubova. Dokaz ovoj tvrdnji je da se među tri najuspješnija kluba u generalnom plasmanu našla dva kluba iz Republike Srpske i KK "Zanšin" iz Novog sada.\nKaratisti Vile osvojili su ukupno 18 medalja od čega 9 zlatnih, 4 srebrne i 5 bronzanih, što je bilo sasvim dovoljno za plasman među najuspješnije i osvajanje pehara.\nPehar za KK "Vila" preuzela je mlada članica i takmičarka Katarina Kuzmić, kojoj je bio i rođendan, te su klupske drugarice i drugari predložili da upravo ona preuzme pehar.\nTreneri Kuzmić i Sušić su bili zadovoljni nastupom mladih takmičara u obje takmičarske discipline (kate i borbe). Isiču da klub i dalje ima veliki potencijal u ovim mladim takmičarima.\nViše iz ove kategorije « DOBOJ: Zapažen nastup karatista "Vile" u Čoki (FOTO)\nUspješan nastup i dobri pojedinačni rezultati takmičara Karate kluba "Vila" na karate kupu "Apatinsk...\nGostovanje u Laktašima kod istoimenog domaćina, FK "Laktaši", u okviru 9. kola Druge fudbalske lige ...


Jovanović: LDP želi da uđe u vladu posle izbora\nIzvor: Politika, 28.Jan.2012, 16:17\nBEOGRAD - Predsednik Liberalno demokratske partije (LDP) Čedomir Jovanović izjavio je danas da ta stranka želi da uđe u vladu posle narednih izbora, ali uz uslov da vlada vodi potpunu drugačiju politiku od aktuelne, jer je cilj LDP-a moderna i demokratska Srbija sa slobodnim građanima.\n„Moramo uneti razum u politiku prema Kosovu, aksiom je da je Kosovo nezavisno od Srbije. Što pre za sto za Tačijem (predsedik Vlade Kosova). LDP u vladi - Rezolucija 1244 u istoriju kao >> Pročitaj celu vest na sajtu Politika << izgovor za Miloševićevu kapitulaciju”, rekao je Jovanović na sednici Glavnog odbora LDP-a „Sava centru”.\nJovanović je istakao i da LDP želi da pomogne Demokratskoj stranci (DS) i predsedniku Srbije Borisu Tadiću, ali uz uslov da promene politiku.\n„Tadić će biti naš lider do poslednjeg dana njegovog mandata i biće sigurniji sa nama iza leđa nego sa onima sa kojima je danas”, rekao je Jovanović.